text:
Башҡортостан артистары Ҡаҙағстандағы һабантуйҙа ҡатнаша
ӨФӨ, 2015 йыл, 14 май. /«Башинформ» мәғлүмәт агентлығы, Ләйлә Аралбаева/.
17 майҙа Ҡаҙағстандың Аҡтау ҡалаһында һабантуй уҙғарыла. Байрамда ҡатнашыу өсөн Өфөнән ижади төркөм юлға сыҡты. Быйыл һабантуй Ҡаҙағстан халыҡтары ассамблеяһының 20 йыллығы һәм «Салауат» башҡорт мәҙәни үҙәгенең 25 йыллығы сиктәрендә билдәләнә.
Ғәҙәттәгесә, милли көрәш — һабантуйҙың иң төп бәйге төрө. Шулай уҡ тоҡ кейеп, ҡалаҡҡа йомортҡа һалып йүгереү, көршәк ватыу, арҡан тартышыу, биҙрә көйәнтәләп уҙышыу кеүек ярыштар буласаҡ. Спорт уйындарынан тыш, ойоштороусылар бай концерт программаһы әҙерләгән.
Байрамға йыйылыусылар алдында Башҡорт дәүләт филармонияһы артистары: виртуоз ҡумыҙсы Миңлеғәфүр Зәйнетдинов, бейеүсе Ильяс Ҡарабулатов, ҡурайсы Илнур Хәйруллин, йырсылар Сәйҙә Ильясова, Филүс Ҡалмурзин, Башҡорт драма театры актеры Хөрмәтулла Үтәшев сығыш яһаясаҡ.
Ҡаланың ижади коллективтары һәм спортсылар ҙа үҙҙәренең сәнғәтен һәм спорт ҡаҙаныштарын күрһәтәсәк. Байрамда Башҡортостандың Ҡаҙағстан Республикаһындағы вәкиле Ренарт Яуынбаевтың, «Салауат» башҡорт мәҙәни үҙәге рәйесе Урал Аҙнабаевтың ҡатнашыуы көтөлә.


c: text/html

text:
«Президент-отель» Өфөнө яҡшыраҡ өйрәнергә ярҙам итә
«Президент-отель» ҡунаҡхана комплексы Өфө халҡына һәм ҡала ҡунаҡтарына Өфө һәм Башҡортостан буйлап төрлө пландағы күргәҙмә экскурсиялар тәҡдим итә.
Атап әйткәндә, «Тотош Өфө» экскурсия туры Дуҫлыҡ Монументына, Салауат Юлаев һәйкәленә һәм баш ҡаланың башҡа төрлө иҫтәлекле урындарына барыуҙы үҙ эсенә ала.
Экскурсия пакетына трансфер ҙа инә, сит телдәр белгән гидтарҙың оҙата барыуы ла ихтимал.
4-5 сәғәтлек экскурсияларға ваҡыты булмаған кешеләргә консультанттар ике сәғәт самаһы оҙайлыҡтағы ҡыҫҡартылған индивидуаль экскурсиялар тәҡдим итә ала.
Тулыраҡ мәғлүмәтте www.presidenthotel.ru сайтынан алырға мөмкин.

robotstxt: allowed

filter: keep


text:
Башҡортостан Президенты Мортаза Рәхимов эш сәфәре менән Бөрйән районында
Бөгөн Башҡортостан Президенты Мортаза Рәхимов эш сәфәре менән Бөрйән районына юлланды.
Республика башлығын БР Хөкүмәте Премьер-министры Раил Сарбаев һәм йәштәр сәйәсәте, спорт һәм туризм министры Александр Никерин оҙатып йөрөй.
Президент Бөтә Рәсәй йәштәр көнөнә арналған йәштәр байрамында ҡатнашасаҡ. Визит сиктәрендә Мортаза Рәхимов республиканың көньяҡ райондарында йәшәгән ғаиләләргә балалары тыуыу айҡанлы сертификаттар тапшырасаҡ.
Шулай уҡ Мортаза Рәхимов республикала туризмды үҫтереү буйынса комплекслы программаны ғәмәлгә ашырыу сиктәрендә төҙөлөүсе «Морат туғайы» туристик базаһын ҡарарға ниәтләй.


text:
Минималь аҙыҡ-түлек тупланмаһы хаҡы июндә 2023 һум 59 тин тәшкил итте
Башҡортостанда июндә бер айға иҫәптә иң аҙ аҙыҡ-түлек продукттары тупланмаһы хаҡы 2023 һум 59 тин тәшкил итте. Рәсәй буйынса уртаса был күрһәткес июнь йомғаҡтары буйынса — 2344,6 һум кимәлендә.
Уҙған ай эсендә статистиктар бик күп төбәктәрҙә аҙыҡ-түлек кәрзине хаҡының артыуын теркәгән. Мәҫәлән, ошондай уҡ аҙыҡ-түлек тупланмаһы хаҡы майҙа республикала 1988 һум тәшкил иткән, ә Рәсәй буйынса уртаса – 2316,8 һум.
Элеккесә иң ҡиммәт аҙыҡ-түлек тупланмаһы — Чукотка автономиялы округында: 6753,57 һум. Бындай тупланма өсөн Магадан өлкәһендә дүрт мең һумдан ашыу аҡсаңды сығарып һалырға тура киләсәк.
Беҙҙең күршеләрҙә стандарт тупланманың хаҡы төрлөсә: Ырымбур өлкәһендәге 1911 һумдан Пермь крайында 2247 һумға тиклем үҙгәрә.
Хәтерегеҙгә төшөрәбеҙ, минималь аҙыҡ-түлек тупланмаһы хеҙмәт йәшендәге ир-егет өсөн иң кәм аҙыҡ-түлек тупланмаһы нигеҙендә айҙың уртаса хаҡтары буйынса иҫәпләнә һәм был күрһәткес йәшәү минимумы күләмен билдәләүсе элемент итеп ҡаралмай.


text:
Башҡортостанда өс айҙа 2,7 мең фатир сафҡа индерелгән
Башҡортостан биләмәһендә ағымдағы йылдың ғинуар-мартында дөйөм майҙаны 276,5 мең квадрат метрлыҡ 2,7 мең фатир сафҡа индерелгән. Башҡортостанстат мәғлүмәте буйынса, был күрһәткес уҙған йылдың ошо уҡ осорона ҡарата 7,5 процентҡа юғарыраҡ. Республика халҡының бер мең кешеһенә иҫәптә 68 квадрат метр торлаҡ майҙаны файҙаланыуға тапшырылған.
Шәхси төҙөүселәр менән дөйөм майҙаны 257,2 мең квадрат метрлыҡ 2,4 мең шәхси йорт төҙөлгән. Шәхси торлаҡ йорттар өлөшө дөйөм сафҡа индерелгән торлаҡтың 93 процентын тәшкил иткән.


text:
Республикала яҙғы ташҡын буйынса яҡынса прогноз бирҙеләр Фото: Олег Яровиков
Республикала яҙғы ташҡын буйынса яҡынса прогноз бирҙеләр
Республикала яҙғы ташҡын буйынса яҡынса прогноз бирҙеләр Фото: Олег Яровиков
Быйылғы ташҡын ваҡытында Башҡортостандың төп йылғаларының максималь кимәле уртаса күп йылдар билдәһе сигендә көтөлә, тип хәбәр итте Рәсәй Ғәҙәттән тыш хәлдәр министрлығының БР буйынса Баш идаралығының матбуғат конференцияһында Башҡортостандың гидрометеорология һәм тирә-яҡ мөхиттең мониторингы буйынса идаралыҡ начальнигы Вилора Горохольская. Белгестәр алдағы ташҡынға яҡында прогноздар төҙөгән.
Башҡортостан Гидрометеорология етәксеһе хәбәр итеүенсә, тупраҡтың көҙгө дымлылығы был миҙгелдә норманан 25 процентҡа күберәк. Ағиҙел йылғаһы бассейнында ҡар һаҡламы норманан 10-50 процентҡа артығыраҡ. Тупраҡтың туңыуы норманан 30-35 сантиметрға түбәнерәк. «Был фактор, моғайын, һыуҙың әкренләп һәм тиҙ китеүенә тәьҫир итәсәк. Йыш ҡына ҙур кимәле ерҙең тәрән туңыуы арҡаһында китә алмай оҙаҡ тора», — тип аңлатты Вилора Горохольская.
Мартта Цельсий буйынса минус 7 – минус 4 градус нормаһында норманың бер градусҡа бейегерәк уртаса температура күҙаллана. «Температураның байтаҡ күтәрелеүен көтмәйбеҙ. Яуым-төшөмгә килгәндә. 12-13 марттан алып төбәк себер антициклоны тылында булыуы ихтимал. Әлеге прогнозда йылының артыуы һәм ҡар, һуңынан ямғыр яуыуы. Апрель Башҡортостанда норманан ике градусҡа бейегерәк һәм яуым-төшөм 10-20 процентҡа норманан күберәк булыуы көтөлә», — тип аңлатты Башҡортостан Гидрометеорология начальнигы.
Гидрологтарҙың анализына ярашлы, быйылғы ташҡындың «баштағы мәғлүмәттәре» 1992 һәм 1998 йылдарҙың яҙына тап килә. «1992 йылда Өфөлә Ағиҙелдең кимәле 614 см тәшкил итте, 1998 йылда – 707. Ташҡындың барышы күп шарттарҙан тора, айырыуса, яҙҙың ниндәй дуҫ булыуынан. Температураның ҡапыл артыуы һыу кимәленең кинәт күтәрелеүенә килтерәсәк», — тип комментарий бирҙе синоптик.
Баштағы прогноздарға ярашлы, Өфөлә Ағиҙелдең кимәле 670-770 см сиктәрендә булыуы көтөлә, ул норманан 10 сантиметрға әҙерәк. Баш ҡаланың түбәндәге участкаларын 720 см кимәлендә һыу баҫа.
Стәрлетамаҡта Ағиҙелдең кимәле, яҡынса, 390-490 см тәшкил итәсәк – норманан 50 сантиметрға түбәнерәк. Шуға ҡарамаҫтан, ҡаланы Стәрле һәм Ашҡаҙар йылғалары ярҙарынан сыҡҡан осраҡта һыу баҫыуы ихтимал. Бөрөлә Ағиҙел 680-770 см кимәленә тиклем күтәреләсәк, ул норманан 10 сантиметрға юғарыраҡ. Бөрөнө һыу баҫыу көтөлмәй. Бөтә факторҙарҙы иҫәпкә алғанда, йылғаларҙа боҙ тығындары булыуы ихтимал. Башҡортостандың Ғәҙәттән тыш хәлдәр министрлығы начальнигы Валерий Хисаметдинов билдәләүенсә, тығындарҙың урындары ведомство хеҙмәткәрҙәренә яҡшы билдәле. Ташҡын эҙемтәләрен иҫкәртеү буйынса бөтә эш системалы, алдан раҫланған план буйынса алып барыла, тип билдәләне эске хеҙмәт полковнигы.
Ташҡын-2014 буйынса асыҡланған прогноз 25 мартта төҙөләсәк, тип хәбәр итте Башҡортостан Гидрометеорология начальнигы.


text:
БР Милли музейында «Башҡорт яугирҙары шәжәрәһе» күргәҙмәһе асыла
16 майҙа БР Милли музейында «1812 йылғы Ватан һуғышында ҡатнашыусы башҡорт яугирҙарының шәжәрәләре» күргәҙмәһе асыла.
«Башинформ» агентлығына республиканың Милли музейы вәкилдәре хәбәр итеүенсә, экспозиция 1812 йылғы Ватан һуғышына 200 йыл тулыуға арнала. XIX быуат башында башҡорт яугирҙары даны бөтә Европаға тарала, француздар уларҙы «Төньяҡ амурҙары» тип атай. Ватан һуғышында ҡатнашҡан башҡорт яугирҙары Парижға барып етә.
Күргәҙмәлә Бүздәк, Краснокама, Иглин, Ҡырмыҫҡалы, Ишембай, Көйөргәҙе, Әбйәлил, Дәүләкән, Балаҡатай, Асҡын, Белорет, Ҡариҙел райондары, Салауат һәм Стәрлетамаҡ ҡалалары яугирҙарының 15 шәжәрәһе тәҡдим ителә. Уларҙың күпселеге яугирҙарҙың туғандары менән төҙөлгән, ике шәжәрә Салауат ҡалаһы һәм Асҡын ауылы музейҙарында һаҡлана. Шулай уҡ шәжәрә төҙөүҙә Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты ғалимдары ла ҡатнашҡан.
Күргәҙмә 30 майға тиклем эшләйәсәк.


text:
Фото:
Вице-премьер Марат Мөлөков интернет менән ҡулланыусыларҙың һорауҙарына яуап бирҙе
Фото:
30 ноябрҙә «Ижтимағи электрон гәзит» сайтында (www.i-gazeta.com) Башҡортостан Хөкүмәте Премьер-министры урынбаҫары – сәнәғәт һәм инновацион сәйәсәт министры Марат Мөлөковтың онлайн-конференцияһы үтте.
Бер сәғәт дауамында вице-премьер һорауҙарға яуап бирҙе. 17 сәғәттән 18-гә тиклем «Министрға һорау бир!» бүлегендә тейешле форма тултырып, «Ижтимағи электрон гәзит»те уҡыусы һәр кем уға мөрәжәғәт итә ала ине.
Интернет менән ҡулланыусылар өсөн i-gazeta.com сайтынан видеотрансляция «Башинформсвязь» асыҡ акционерҙар йәмғиәте ярҙамында ойошторолдо.
Марат Мөлөковтың виртуаль киңлектәге әңгәмәһе «Ижтимағи электрон гәзит» һәм «Башинформ» агентлығы материалдарында сағылыш табасаҡ.
Тейешле техник эштәр башҡарылғандан һуң, «Ижтимағи электрон гәзит» сайтында онлайн-конференция буйынса тулы видеоотчет урынлаштырыласаҡ.


text:
Йәштәр эшҡыуарлығы мәктәбендә тәүге сығарылыш
13 мартта Өфө дәүләт иҡтисад һәм сервис академияһында йәштәр эшҡыуарлығы мәктәбе студенттарының тәүге сығарылышы үткәрелә.
Сарала академияның ғилми эш буйынса беренсе проректоры Наталья Солодилова, БР Йәштәр эштәре буйынса дәүләт комитетының хеҙмәтсән йәштәр менән эшләү һәм эшҡыуарлыҡты үҫтереү буйынса секторы мөдире Гөлназ Моратова, Иҡтисад һәм идаралыҡ институты директоры Рөстәм Маликов, Консалтинг һәм өҫтәмә профессиональ белем биреү үҙәге директоры Лиә Насретдинова ҡатнашасаҡ.
Өс аҙна буйына 40 йәш кеше бизнестың иҡтисади проблемалары, хоҡуҡи тәьминәт, эшҡыуарлыҡ эшмәкәрлеге психологияһы, персонал менән идара итеү, бәләкәй бизнесҡа дәүләт ярҙамы кеүек предметтарҙы өйрәнде. Бынан тыш, әлеге ваҡытта дәртле һәм маҡсатҡа ынтылышлы студенттарҙың яңы төркөмө тупланды, улар киләһе аҙнанан уҡ уҡый башлаясаҡ.


text:
Фото:
Сибай дауаханаһы бөтә Урал аръяғынан пациенттарҙы ҡабул итә
Фото:
Башҡортостан Президенты Рөстәм Хәмитов Баймаҡ районына эш сәфәре барышында Сибай ҡалаһының Үҙәк ҡала дауаханаһы менән танышты. Бында күптән түгел яңы корпус сафҡа индерелгән. Президент неврология һәм гемодиализ бүлексәләрен ҡараны; уға ике һыу әҙерләү залын, операциялар һәм компьютер томографияһы бүлексәләрен күрһәттеләр.
Компьютер томографы дауаханаға 2002 йылда ҡайтарылған, һәм шунан алып унда бөтә Урал аръяғынан килгән пациенттарға дүрт мең тикшереү үткәрелгән; хеҙмәтләндерелгәндәрҙең яҡынса өстән бер өлөшө — ауыл халҡы.
Республика башлығына халыҡҡа аҡсаһын экономиялауға мөмкинлек биреүсе телемедицина сеансы ла күрһәтелде. Өфөлә консультация үтеү юлы менән бергә биш мең һумға барып баҫа. Бында иһә ул бушлай күрһәтелә.
Әлеге ваҡытта ҡалала Сибай ҡалаһы һәм Урал аръяғы райондары халҡына махсус медицина ярҙамы күрһәтеүсе республика дауалау учреждениеларының дүрт филиалы уңышлы эшләй: наркология, психиатрия, туберкулез диспансерҙары бүлексәләре, СПИД үҙәге, шулай уҡ стоматология поликлиникаһы.
Республика кимәлендәге функциялар башҡарыусы күп профилле стационарҙың кардиология, травматология, оториноларингология, офтальмология, нефрология бүлексәләрендә Сибай ҡалаһы һәм Урал аръяғы райондары халҡына махсус медицина ярҙамы күрһәтеү буйынса әүҙем эш дауам итә. Дөйөм алғанда ҡала халҡы һәм беркетелгән территориялар менән бергә (Йылайыр, Хәйбулла, Баймаҡ райондары, Баймаҡ ҡалаһы) бында 172 меңдән ашыу кеше хеҙмәтләндерелә.


text:
«Турфест-2012» йәштәр фестивале бөтөн Башҡортостандан туристарҙы йыя
11 — 15 июлдә Архангел районының Абҙан ауылы янында «Турфест-2012» XXII асыҡ республика йәштәр фестивале үткәрелә. Ул Башҡортостан Республикаһында Имен бала саҡ һәм ғаилә ҡиммәттәрен нығытыу йылына арнала.
Фестивалде БР Йәштәр сәйәсәте һәм спорт министрлығы, Архангел районы хакимиәте, Башҡортостандың Туристик-спорт союзы, Республика йәштәрҙең ижади башланғыстарын тормошҡа ашырыу үҙәге ойоштора.
Ойоштороусылар хәбәр итеүенсә, турфесттың ҡатнашыусылары — Башҡортостан райондарынан һәм Рәсәй төбәктәренән килгән йәштәр командалары (35 йәшкә тиклем). Фестиваль спорт ярыштары һәм конкурстар кеүек ике өлөштән тора. Фестивалдең беренсе өлөшөндә йәйәүлеләр, велосипед, һыу дистанцияларын үтеү һәм туриада ҡаралған. Конкурс программаһына «Йыр», «Визитка», «Бивак» һәм «Фотография» конкурстары инә.
Еңеүселәр һәм призерҙар кубоктар, дипломдар, миҙалдар һәм бүләктәр аласаҡ.
«Турфест-2012» фестивалендә ҡатнашыуға заявкалар 3 июлгә тиклем БР Йәштәр сәйәсәте һәм спорт министрлығында ҡабул ителә.


text:
Башҡортостан вәкилдәре Бөтә Рәсәй сәнәғәт конференцияһында ҡатнаша
ӨФӨ, 2015 йыл, 3 июнь. /«Башинформ» мәғлүмәт агентлығы, Ғәлиә Нәбиева/.
Башҡортостан вәкилдәре «Заводтар эшләгәндә генә илебеҙ йәшәй» Бөтә Рәсәй конференцияһында ҡатнаша. Сара 8 июндә Мәскәүҙең ВДНХ майҙансығында асыла. Форумды «Эшлекле Рәсәй», «Рәсәй терәге», Рәсәй сәнәғәтселәре һәм эшҡыуарҙары союзы, Рәсәйҙең Сауҙа-сәнәғәт палатаһы һәм Бойондороҡһоҙ профсоюздар федерацияһы ҡатнашлығында Дөйөм Рәсәй халыҡ фронты ойоштора.
Конференция эшендә 700 кеше: Дөйөм Рәсәй халыҡ фронты, шул иҫәптән уның төбәк бүлексәләре, министрлыҡ, сәнәғәт предприятиелары, йәмәғәт ойошмалары вәкилдәре ҡатнаша.
Конференцияның төп темалары: сәнәғәт тармағында һөнәри белем биреүҙе үҫтереү, яңы сәнәғәт сәйәсәтенең өҫтөнлөктәре, сәнәғәт үҫеше институттары эшмәкәрлегенең һөҙөмтәлелеге һәм башҡалар.
Дөйөм Рәсәй халыҡ фронтында Бөтә Рәсәй сәнәғәт конференцияһына аккредитация алырға була. Бының өсөн киң мәғлүмәт сараһының исемен, исем-шәрифте, вазифаны, телефон номерын һәм электрон почтаны күрһәтергә кәрәк. Бәйләнеш: 89057638866, Шакирова Виктория, press@onf.ru.


text:
Фото:
«Ышаныс телефоны» арҡаһында 25 героин дозаһы менән ир тотолған
Фото:
Өфөлә 25 героин дозаһы менән ир-егет тотолған. Оперативниктарға наркотиктар һаҡлауҙа шикле кешегә сығырға Рәсәй Федерацияһының Наркотиктар әйләнешен контроллек итеү федераль хеҙмәтенең БР буйынса идаралығының дежур хеҙмәтенә булған шылтыратыу ярҙам иткән.
«Телефондан ҡатын-ҡыҙ тауышы бер йәш кешене белеүе һәм уға даими рәүештә таныш булмаған кешеләрҙең килеүе, үҙҙәрен сәйер тотоуы хаҡында хәбәр итә. Ҡатын бәләкәй бала тәрбиәләүе һәм уның өсөн борсолоуы хаҡында әйтә, сөнки йәш кешенең наркотиктар менән бәйле булыуына шикләнә», — ти Рәсәй Федерацияһының Наркотиктар әйләнешен контроллек итеү федераль хеҙмәтенең БР буйынса идаралығының матбуғат хеҙмәте вәкиле Юлия Аввакумова.
Республика наркоконтроленең оператив төркөмө күрһәтелгән адрес буйынса хәбәрҙе тикшерергә юлға сыға.
Рихард Зорге урамы районында уны тоталар. Һәм тентеү үткәргәндән һуң 25 героин дозаһын тартып алалар. Ҡулға алынған кеше аңлатма биреүҙән баш тарта. 30 йәшлек ир-егеткә ҡарата Рәсәй Федерацияһы Енәйәт кодексының 228-се статьяһы буйынса (бик ҙур күләмдә наркотик матдәләр һаҡлау) енәйәт эше ҡуҙғатылған.
Йыл башынан наркоконтролдең «ышаныс телефонына» наркотик һатылған урындар һәм наркотик ҡулланыу тураһында 134 хәбәр килгән. Шуның яртыһы раҫланған.
Республика наркоконтроленең «ышаныс телефоны» һандарын иҫегеҙгә төшөрәбеҙ:
8(347)250-20-30; 8-800-347-20-30 (шылтыратыу бушлай).
Конфиденциаллек гарантиялана.


text:
Рөстәм Хәмитов, Денис Мантуров һәм Михаил Бабич нефть-газ тармағы өсөн импортты алмаштырыусы продукция етештереү менән таныштыФото: Олег Яровиков
Рөстәм Хәмитов, Денис Мантуров һәм Михаил Бабич нефть-газ тармағы өсөн импортты алмаштырыусы продукция етештереү менән танышты
Рөстәм Хәмитов, Денис Мантуров һәм Михаил Бабич нефть-газ тармағы өсөн импортты алмаштырыусы продукция етештереү менән таныштыФото: Олег Яровиков
ӨФӨ, 2015 йыл, 24 ноябрь. /«Башинформ» мәғлүмәт агентлығы, Александр Смирнов/.
23 ноябрҙә Башҡортостан Башлығы Рөстәм Хәмитов Рәсәйҙең сәнәғәт һәм сауҙа министры Денис Мантуров һәм Рәсәй Президентының Волга буйы федераль округындағы тулы хоҡуҡлы вәкиле Михаил Бабич менән бергә «Уралтехнострой корпорацияһы» яуаплылығы сикләнгән йәмғиәтендә булды, нефть һәм газ тармағы өсөн юғары технологиялы ҡорамалдар эшләү менән танышты.
Нефть һәм газ тармағы ҡорамалдарын эшләү цехын ҡараған саҡта предприятие президенты Олег Әминов продукция өлгөләренең уникаль булыуы хаҡында һөйләне. Инженерҙар уларҙы һәр заказ өсөн айырым эшләй. Әлеге ваҡытта предприятиела илдең яғыулыҡ-энергетика комплексы өсөн импортты алмаштырыу буйынса бер нисә проект ғәмәлгә ашырыла. Ошонда сығарылған ҡорамалдарҙың ҡайһы бер төрҙәре сит ил аналогтарынан ике-өс тапҡырға арзаныраҡ.
Блоклы насос станциялары, нефть, яғыулыҡ газы әҙерләү ҡулайламалары, төрлө тәғәйенләнештәге блоклы-модулле биналар һәм нефть-газ ятҡылыҡтары өсөн ҡорамалдар – предприятиеның төп продукцияһы иҫәбендә.
«Уралтехнострой»ҙың тарихы 1994 йылда ҙур булмаған етештереү цехынан башлана. Бөгөн ул – илдә ошо йүнәлештәге ҙур предприятиеларҙың береһе. Рәсәйҙең һәм сит илдәрҙең нефть һәм газ тармағы компаниялары – уның төп заказсылары. Улар араһында «Газпром», «Лукойл», «Новатэк» һәм башҡалар бар. Корпорация заводтарында 1 800-ҙән ашыу кеше эшләй.


text:
2011 – 2012 йылдарға төбәк һаулыҡ һаҡлауҙы модернизациялау программаһы хупланды
16 февралдә Рәсәй Хөкүмәте рәйесе урынбаҫары Александр Жуков үткәргән кәңәшмәлә Башҡортостан Хөкүмәте Премьер-министры урынбаҫары Фидус Ямалетдинов 2011 – 2012 йылдарға төбәк һаулыҡ һаҡлауҙы модернизациялау программаһын тәҡдим итте.
Программа медицина ярҙамын камиллаштырыуҙың ҡайһы бер төп йүнәлештәрен үҫтереүҙе: һаулыҡ һаҡлау учреждениелары эшмәкәрлеген ҡулайлаштырыуҙы, медицина ярҙамы күрһәтеүҙең күп кимәлле моделен тормошҡа ашырыуҙы, матди-техник базаны нығытыуҙы, тармаҡты мәғлүмәтләштереүҙе, медицина ярҙамы өсөн түләүҙең яңы финанс механизмдарына күсеүҙе күҙ уңында тота.
Программаның төп йүнәлештәренең береһе – эре ҡала һәм үҙәк район дауаханалары базаһында муниципаль-ара махсус медицина үҙәктәре ойоштороу. Ошондай туғыҙ үҙәк халыҡтың үлем кимәле юғары булған хәл-шарттарҙа (ҡан әйләнеше системаһы ауырыуҙары, имгәнеүҙәр һәм ағыуланыуҙар) махсус медицина ярҙамы күрһәтәсәк.
— Муниципаль-ара медицина үҙәктәренең төп принцибы – бөтә хеҙмәттәрҙең, шул иҫәптән КТ, УЗИ, лабораторияларҙың тәүлек әйләнәһенә эшләүе, – тине Фидус Ямалетдинов Рәсәй Хөкүмәтендәге кәңәшмәлә.
Ике йыл эсендә программаны тормошҡа ашырыу барышында, республика һәм федераль бюджеттарҙан берлектә финанслауҙы ла индереп, Башҡортостандың һаулыҡ һаҡлау өлкәһенә 18 миллиард һумдан ашыу аҡса йәлеп итеү күҙаллана. Өҫтәүенә субсидияларҙың ҙур өлөшө медицина ярҙамы стандарттарын ғәмәлгә индереүгә йүнәлтеләсәк.
Һаулыҡ һаҡлау – ресурстарҙы күпләп талап иткән өлкәләрҙең береһе. Республика һаулыҡ һаҡлау системаһын модернизациялау, бер үк ваҡытта бюджет сығымдарын ҡулайлаштырып, тармаҡты финанслауҙы 30 процентҡа арттырыу мөмкинлеген бирәсәк.
Раҫланған тәртипкә ярашлы республика һаулыҡ һаҡлау системаһын модернизациялау буйынса саралар үткәреү уға эйә булыу мөмкинлеген арттырасаҡ һәм сифатын яҡшыртасаҡ. Был, һис шикһеҙ, халыҡтың медицина хеҙмәттәренән ҡәнәғәт ҡалыуына ыңғай йоғонто яһаясаҡ, тип хәбәр итә республика Хөкүмәтенең матбуғат хеҙмәте.


text:
Сибай филармонияһы артистары Көньяҡ Урал буйлап гастролдәргә сыға
ӨФӨ, 2015 йыл, 3 апрель. /«Башинформ» мәғлүмәт агентлығы, Ләйлә Аралбаева/.
7 апрелдән 12-нә тиклем Силәбе өлкәһендә Башҡортостандың Сибай концерт-театр берекмәһенең гастролдәре уҙа. Программа Бөйөк Ватан һуғышында Еңеүҙең 70 йыллығына бағышланған.
Артистар башҡорттар күпләп йәшәгән Арғаяш, Ҡоншаҡ, Сыбаркүл райондарына бара. Гастролдәр ваҡытында сибайҙар Көньяҡ Уралда ете концерт бирәсәк. Ижади коллективтар 7 апрелдә — Ҡолой ауылында, 8-дә — Байрамғолда, 9-да — Силәбе ҡалаһының «Импульс» ял итеү үҙәгендә, 10-да — Арғаяш ҡасабаһының мәҙәниәт йортонда, 11-дә — Ҡоншаҡ, 12-дә Тимирязевский ҡасабаларында сығыш яһаясаҡ.
Көньяҡ Урал буйлап гастролдәргә музыканттар бик яуаплы ҡарай. Уларҙың ижади бурысы — Башҡортостанды төрлө мәҙәниәттәрҙең аралашыу урыны, академик йүнәлешле музыка сәнғәте үҫешкән төбәк, яҡшы үҫешкән мәҙәни үҙәк булыуын күрһәтеү.
— Тамашасыларҙың музыка һәм артистар менән ҡыҙыҡһыныуы ошондай саралар ойоштороуҙың мөһимлеген раҫланы, — тип билдәләне коллективтың администраторы Ильяс Сафин.
Концертта Башҡортостандың атҡаҙанған артистары Баязит Байназаров, Рөстәм Хәсәнов, республика конкурстары лауреаты Зәлиә Нурлы, «Тархан» эстрада-фольклор төркөмө, «Сибай» халыҡ бейеүҙәре ансамбле солистары, Башҡортостандың халыҡ артисы Айтуған Дәүләткирәев һәм Оксана Похващева ҡатнаша.
— Башҡортостан вәкиллеге Көньяҡ Урал ҡалаларында артабан да ошондай саралар уҙғарырға ниәтләнә. Уларҙың маҡсаты — төбәк-ара мөнәсәбәттәрҙе нығытыу һәм тамашасыларҙы республиканың мәҙәни байлығы менән таныштырыу, — тип хәбәр итте Башҡортостандың Силәбе өлкәһендәге Даими вәкиллегенең матбуғат секретары Мөхәммәт Хәбиров.


text:
Ғинуар-февралдә төбәк торлаҡ тапшырыу буйынса Волга буйы федераль округында дүртенсе урын биләне Фото: Олег Яровиков
Ғинуар-февралдә төбәк торлаҡ тапшырыу буйынса Волга буйы федераль округында дүртенсе урын биләне
Ғинуар-февралдә төбәк торлаҡ тапшырыу буйынса Волга буйы федераль округында дүртенсе урын биләне Фото: Олег Яровиков
ӨФӨ, 2016 йыл, 15 март. /«Башинформ» мәғлүмәт агентлығы, Олеся Серёгина/.
Быйыл ғинуар-февраль айҙарында Башҡортостан йән башына торлаҡ тапшырыу буйынса Волга буйы федераль округында дүртенсе урын биләне. Йорттарҙы файҙаланыуға тапшырыуҙың дөйөм күләме буйынса Татарстандан ҡала икенсе килә. Башҡортостанстат хәбәр итеүенсә, ике ай йомғаҡтары буйынса финанслауҙың бөтә сығанаҡтары иҫәбенә республикала дөйөм майҙаны 309,7 квадрат метрлыҡ 3415 фатир сафҡа индерелгән, был 2015 йылдың ғинуар-февраленә ҡарата 87,5 процент тәшкил итә.
Быйыл төҙөлгән торлаҡтың дөйөм күләме шәхси төҙөүселәргә тура килә — 76,3 процент. Улар үҙ иҫәбенә һәм кредиттар алып 236,4 мең квадрат метрлыҡ 2077 шәхси йорт төҙөгән. Был 2015 йылдың ошо уҡ осоронда төҙөлгән торлаҡ күләменән 1,6 процентҡа күберәк.


text:
Рөстәм Хәмитов Рәсәй Федерацияһының дәүләт наградаларын тапшырҙыФото: Андрей Старостин
Рөстәм Хәмитов Рәсәй Федерацияһының дәүләт наградаларын тапшырҙы
Рөстәм Хәмитов Рәсәй Федерацияһының дәүләт наградаларын тапшырҙыФото: Андрей Старостин
Дүшәмбе, 10 октябрҙә, Республика Йортонда Рәсәй Федерацияһының дәүләт наградаларын тапшырыу тантанаһы үтте. Уларҙы Башҡортостан Президенты Рөстәм Хәмитов тапшырҙы.
Республика башлығы бөгөн Башҡортостандың ғорурлығы булған кешеләрҙе тәбрикләүҙәрен билдәләне.
— Һеҙ республикабыҙҙың иң алдынғы вәкилдәре, һеҙ бер Башҡортостандың ғына түгел, иң элек кешеләрҙең мәнфәғәтендә эшләйһегеҙ, — тип һыҙыҡ өҫтөнә алды Президент. — Хеҙмәтегеҙ граждандарҙың етеш тормошон тәьмин итеүгә, халҡыбыҙ йәшәйешен еңелерәк, ҡыҙыҡлыраҡ итеүгә, иҡтисад өлкәһендәге хәрәкәтте һиҙелерлек һәм даимиға әйләндереүгә йүнәлтелгән. Мин, һис шикһеҙ, эшегеҙ өсөн рәхмәтлемен, һеҙҙең кеүектәрҙең, яуаплы, белемле, компетентлы, үҙ эшенә мөккибән бирелгән кешеләрҙең күберәк булыуын теләйем. Илдең иң яҡшылары араһында Башҡортостан вәкилдәренең булыуы, Рәсәй Федерацияһы Президентының эшегеҙҙе юғары баһалауы һәм хеҙмәтегеҙҙең ошондай наградалар менән билдәләнеүе минең өсөн бик мөһим. Һеҙ йәштәр өсөн өлгө булып тораһығыҙ, һәм һеҙгә ҡарап, әгәр кеше эшен бирелеп башҡара икән, күп нәмәгә өлгәшеп була, тип әйтергә мөмкин.
Рәсәйҙең атҡаҙанған тренеры Игорь Тверяков пиджагының ҡайтармаһына Почет орденын элде. Игорь Львович – Һуҡырҙар спорты федерацияһының, Рәсәй йыйылма командаһының өлкән тренеры, йөҙөү буйынса Рәсәй йыйылма командаһын әҙерләү үҙәгенең өлкән тренеры.
— Был минең генә наградам түгел – ул команданың уртаҡ бүләге, — тине Игорь Тверяков. – Ләкин беҙ наградалар өсөн эшләмәйбеҙ. Рәсәйҙе сит илдә лайыҡлы күрһәтеү, беҙҙең турала хөрмәт менән һөйләүҙәре – төп маҡсаттарыбыҙҙың береһе. Беҙ барыбыҙ ҙа патриоттар һәм дәүләтебеҙҙе яратабыҙ. Ә ситкә киткәндәр улар илдән китмәй, ә аҡса артынан китә. «Ҡайҙа тыуғанһың, шунда кәрәк булырға» тигәнде оноторға ярамай. Юғары һөҙөмтәләр күрһәтеп, үҙ эшеңде яҡшы, профессиональ кимәлдә башҡарырға кәрәк.
«Һәләкәткә осраусыларҙы ҡотҡарған өсөн» миҙалын Президент Рөстәм Хәмитовтың ҡулынан Граждандарҙы һаҡлау сараларын тәьмин итеү хеҙмәте дәүләт учреждениеһы бүлеге начальнигы Михаил Илюшин алды. Былтыр июлдә ул ун бер йәшлек ике малайҙы һыуҙан ҡотҡарған.
— Былтыр ныҡ эҫе булды, мин Ағиҙелдә балыҡ тота инем. Шул ваҡыт батып барыусы ике малайҙы күреп ҡалдым. Шунда уҡ улар артынан сумдым. Һыуҙан сығарғанда, береһе аңында ине, ә икенсеһе күпләп һыу йотҡан. Яһалма тын алдырып, тиҙ ярҙам саҡырттым.
Михаил Илюшин балаларҙы ҡоҡарыуын ғәҙәти эш тип иҫәпләй.
— Ошондай бихисап осраҡтар халыҡҡа билдәһеҙ булып ҡала, — ти ул. – Бында малайҙарҙың ата-әсәләре әүҙемлек күрһәтте һәм нисек тә миңә рәхмәт әйтергә теләне. Минең урында икенсе берәү булһа ла, иманым камил, ул да балаларҙы ҡотҡарырға ташланыр ине.
«Рәсәй Федерацияһының атҡаҙанған табибы» кеүек юғары исемгә Республика балалар клиник дауаханаһының баш табибы Рөстәм Әхмәтшин лайыҡ булды.
— Был беҙҙең бөтөн коллективыбыҙҙың юғары наградаһы, — тине ул. – Минең өсөн улар иң яҡшыһы. Был дауаханала мин хеҙмәт юлымды башланым, баш табипҡа тиклем «үҫтем». Беҙ яңы һөҙөмтәләргә һәм уңыштарға өлгәшәсәкбеҙ әле, тип уйлайым.
Өфөнөң Орджоникидзе районы хакимиәте башлығы Мәхмүт Бикбулатов II дәрәжә «Ватан алдындағы хеҙмәттәре өсөн» ордены миҙалын алды.
Дуҫлыҡ ордены менән Сибай сәнғәт колледжы уҡытыусыһы Камил Вәлиев һәм Башҡортостан Республикаһы Милли банкы рәйесе Рөстәм Мәрҙәнов наградланды.
Өфө дәүләт нефть техник университеты профессоры Сафа Әхмәтов, Башҡорт дәүләт аграр университеты доценты Варис Дусыев, Башҡорт дәүләт университеты проректоры Николай Морозкин, БашДУ профессоры Наил Сөләймәнов «Рәсәй Федерацияһы юғары мәктәбенең атҡаҙанған хеҙмәткәрҙәре» булды.
Башҡорт дәүләт аграр университетының физик тәрбиә кафедраһы мөдире Александр Рябовҡа «Рәсәй Федерацияһының атҡаҙанған физик культура хеҙмәткәре» исеме бирелде.
Тантана һуңында Рөстәм Хәмитов, «наградалар тапшырыу өлкәһендә генә түгел, тәжрибә, уй-фекерҙәр менән уртаҡлашыу буйынса ла бындай осрашыуҙар даими үткәреләсәк», тине.
Президент бүләкләнгәндәргә тағы бер тапҡыр рәхмәт әйтте һәм уларға республика именлегенә эшләүҙәрен дауам итеүҙәрен теләне.


text:
Башҡортостан предприятиелары балаларҙың йәйге ялын ойоштороу өсөн 182 миллион һум бүлгән
Башҡортостан предприятиелары һәм ойошмалары ағымдағы йылдың йәйендә балаларҙың йәйге ялын ойоштороу өсөн 182 миллион һум бүлгән.Бынан тыш тағы ла 8 миллион һум аҡса республиканың төрлө профсоюз ойошмаларынан күсерелгән.
“Башинформ” мәғлүмәт агентлығына БР Профсоздар федерацияһының матбуғат үҙәгенән хәбәр итеүҙәренсә,профсоюз ойошмалары предприятиелар һәм хакимиәттәр етәкселәре менән берлектә 2009 йылдың йәйендә балалар ялы өсөн 118 лагерь асҡан.Уларҙа барлығы 55,6 мең бала ял иткән.Был күрһәткес былтырғы йыл менән сағыштырғанда 6 меңгә күберәк.


text:
Ит малсылығын үҫтереү - өҫтөнлөклө йүнәлештәрҙең береһе
Малсылыҡта ит йүнәлешен үҫтереү Рәсәйҙең дәүләт өҫтөнлөктәре категорияһына индерелде. Быға тос нигеҙҙәр бар, сөнки дәүләттең аҙыҡ-түлек именлеге – ул иҡтисади ғына түгел, сәйәси мәсьәлә лә.
Илебеҙ ҡулланылған иттең 57 проценттан сит илдәрҙән ала, ә был миллион тоннаға яҡын тигән һүҙ. Тимәк, Рәсәй эсендә ит һатыуҙан төшкән аҡсалар сит илдәр – Бразилия, Австралия һәм башҡа илдәр ауыл хужалығы етештереүселәренә ярҙамға китә.
Ит етештереү – ул, иң элек, ит малсылығын үҫтереү. Беҙҙә иһә дөйөм һыйыр малынан итле тоҡом малы өлөшө бер ярым процент ҡына тәшкил итә. Был сиктән тыш түбән күрһәткес. Алға киткән илдәрҙә бөтөнләй ҡапма-ҡаршы күренеш: итле тоҡом малы һөтлө тоҡом менән бер тигеҙ. Мәҫәлән, Европала нисбәт 1:1. Америкала дөйөм көтөүҙең 20 проценты ғына һөтлө һыйырҙар.
Бөгөн Өфөлә башланған семинар тармаҡҡа дәүләт ярҙамы мәсьәләләренә һәм малсыларҙың ит тоҡомо малдары менән эш итеүенең төп аспекттарына арналды. Семинарҙың тәүге ике көнө — теоретик. Киләһе ике көндә республиканың төп тоҡомсолоҡ предприятиелары базаһында ғәмәли занятиелар үтәсәк. Семинарҙа ҡатнашыусылар билдәле белгес – ит малы үрсетеү буйынса консультант Ален Оге әфәнде менән аралашасаҡ.
Семинарҙы асып, БР Хөкүмәте Премьер-министрының беренсе урынбаҫары, ауыл хужалығы министры Шамил Вахитов хужалыҡтар етәкселәренә ит йүнәлешенә дәүләт ярҙамы саралары тураһында иҫкәртте. Мәҫәлән, тоҡомһоҙ ит малы һатып алғанда хужалыҡтар тереләй ауырлыҡтың һәр килограмына 45 һум ставкаһы буйынса субсидияға иҫәп тота ала. Быҙауы менән бер һыйырҙы аҫырауға дәүләт 8260 һум түләй. Ике йәштән оло булмаған һәм 450 килограмдан ашыу ауырлыҡтағы ит малын һатҡанда һәр баш һыйыр малына 20 мең һум күләмендә субсидия түләнә. Тоҡомло ит малы һатып алғанда тереләй ауырлыҡтың һәр килограмына 62 һум түләнә.
— Итле малсылыҡ үҙенән-үҙе үҫешә алмай, — тип һыҙыҡ өҫтөнә алды Шамил Вахитов. – Ул ашатыуға бик талапсан.
Вице-премьер тармаҡты үҫтереүҙең бөтә нескәлектәрен иҫәпкә алып, дөйөм эш программаһы төҙөү кәрәклеге тураһында белдерҙе. Был документ 20 ғинуарҙан да һуңға ҡалмай әҙер булырға тейеш.


text:
Урман ауылына кем ярҙам күрһәтә?
Урман ауылына хәрбиҙәр яғынан, Федераль үҙәктән дә ярҙам юҡ. Республика хөкүмәте, “Урал” хәйриә фонды тарафыннан ярҙам булды. Дәүләт Йыйылышы-Ҡоролтай депутаты булып һайланған Айҙар Ғәлимов махсус хәйриә фонды асырға йыйыныуын белдерә.
Иглин районы Урман ауылы халҡы Рәсәй оборона министрлығын мәхкәмәгә биргән. Халыҡ хәрбиҙәрҙән арсеналдағы шартлау арҡаһында емерелгән йорт-ҡаралтыларҙы ремонтлауға киткән сығымдар өсөн компенсация талап итә.
Ғәҙәттән тыш хәл Оборона министрлығы ғәйебе менән булһа ла, хәрбиҙәр яғынан ярҙам юҡ. Хәрби ведомство тейешле аҡсаны һаман да бүлмәгән.
26 майҙа Урмандағы хәрби частә ҡоралдар склады шартлауҙан 420 миллион һум зыян күрелде. Халыҡҡа республика хөкүмәте компенсация бирҙе. Башҡортостан иҫәбенә 16 фатирлы 3 йорт, шулай уҡ 12 шәхси йорт төҙөлдө, башҡа емерелгән биналар төҙөкләндерелде. Федераль үҙәктән дә, оборона министрлығы яғынан да ярҙам тураһында һүҙ күтәреүсе булманы.
Урман халҡына “Урал” хәйриә фонды иң реаль ярҙам күрһәтеүсе булды. Фонд иҫәбенән зыян күргән ғаиләләргә аҡса, һәр ғаиләгә һыуытҡыс, кер йыуыу машинаһы, саңһурғыс, үтек, һауыт-һаба, хатта яҫтыҡ кәрәк-яраҡтары бирелде.
Быйыл яҙ тап Иглин районы буйынса Дәүләт Йыйылышы-Ҡоролтай депутаты булып һайланған Айҙар Ғәлимов Махсус хәйриә фонды асырға йыйыныуын белдерә. Президент хакимиәте һәм Иглин районы хакимиәте ярҙамында тәүге хәйриә концертын ул октябрҙә Өфөлә бирәсәк.
Аҡса уның фондына киләсәк. Айҙар Ғәлимов депутат булып һайланыу өсөн халыҡты өгөтләп йөрөгәндә Урман ауылында ла булған. Ундағы клуб хәрби ангарҙан үҙгәртелгән бинанан ғибәрәт икән. Депутат вәкәләттәрен файҙаланып, унда заманса мәҙәниәт усағы төҙөү буйынса эш алып барыуын белдергән Айҙар Ғәлимов.


text:
Мәскәүҙәге фажиғә айҡанлы ҡайғы уртаҡлашыу
Башҡортостан Республикаһы Президенты Мортаза Рәхимов Мәскәү мэры Юрий Лужковҡа телеграмма ебәрҙе. Унда ул Мәскәү метроһындағы шартлауҙарҙа кешеләрҙең һәләк булыуына бәйле ҡайғы уртаҡлашты. Телеграммала шулай тиелә:
“Хөрмәтле Юрий Михайлович!
Фажиғә – Мәскәү метроһында ауыр юғалтыуҙарға килтергән шартлауҙар Башҡортостан халҡын тетрәндерҙе. Мәскәү кешеләренә генә түгел, бөтә Рәсәйгә ҡаршы йүнәлтелгән вәхшиҙәрсә террористик акттар тураһындағы хәбәр беҙҙең йөрәктәрҙә ауыр тойғо уятты.
Ҡот осҡос енәйәтте ойоштороусыларҙың һәм уны башҡарыусыларҙың ҡотолғоһоҙ ҡаты яза алырына ышанам.
Фажиғәгә тарыусыларҙың туғандарының һәм яҡындарының ауыр ҡайғыһын уртаҡлашабыҙ. Ошо матәм көндәрендә беҙ һеҙҙең менән бергә ҡайғырабыҙ.
Башҡортостан Республикаһы Президенты М. Рәхимов”.


text:
Фото:
Алексей Миллер: Башҡортостанда Бөтә Рәсәй газ химияһы үҙәге төҙөлөүе ихтимал
Фото:
Кесе йома, 18 ноябрҙә, Өфөгә «Газпром» асыҡ акционерҙар йәмғиәте Идараһы рәйесе Алексей Миллер килде. Үҙ сәфәре сиктәрендә ул БР Президенты Рөстәм Хәмитов менән осрашып, уның менән республикала газотранспорт системаһын үҫтереү һәм төбәктә «Газпром»дың социаль сәйәсәте мәсьәләләрен тикшерҙе.
— Шуныһы ҡыуаныслы, Башҡортостан етәкселеге киләсәкте уйлап эш итә, — тип билдәләне Алексей Миллер. – Бөгөн беҙҙең республика Президенты менән эшлекле һөйләшеү булды, уның барышында төбәктең нефть химияһы тармағын үҫтереү стратегияһы билдәләнде. Атап әйткәндә, Башҡортостанда Бөтә Рәсәй газ химияһы үҙәген төҙөү мөмкинлеге тураһында һүҙ алып барылды.
«Газпром» башлығы һүҙҙәренә ҡарағанда, республика яғыулыҡ-энергетика һәм нефть химияһы комплексы эшендә бай тәжрибәгә һәм традицияларға эйә. Ярашлы ресурстар һәм Башҡортостан етәкселегенең тармаҡтың бөтә мөһимлеген аңлап эш итеүе уның артабан үҫешенә өмөтләнергә ярҙам итә.
Алексей Миллер Салауат-Стәрлетамаҡ сәнәғәт үҙәгенә, айырыуса «Газпром»дың ярҙамсы йәмғиәте — «Салауатнефтеоргсинтез» (СНОС) асыҡ акционерҙар йәмғиәтенә ҙур иғтибар бүлде. Һуңғы тапҡыр концерн башлығы Башҡортостанға бер йыл элек килеп киткәйне, ул саҡта Салауат предприятиеһында ла булды. 2009 йылда «Газпром» «СНОС» акционерҙар йәмғиәтенә үҙ программаһына ярашлы модернизация үткәреүгә 100 миллиард һум аҡса бүлде. Хәҙер «Салауатнефтеоргсинтез» заманса технологиялар нигеҙендә ғәмәлдәге производство ҡеүәттәрен модернизациялауҙы һәм яңыларын төҙөүҙе әүҙем үҫтерә. «Газпром» башлығы әйтеүенсә, «СНОС» акционерҙар йәмғиәте үҙ продукцияһы ассортиментын киңәйтеү һәм матди-техник базаһын камиллаштырыу өсөн яҡшы потенциалға эйә.
«Газпром» йәмғиәте Идараһы рәйесе, республикала газ үткәреүҙе финанслау арттырыласаҡ, тип хәбәр итте. Бынан тыш, «Газпром Трансгаз Өфө» яуаплылығы сикләнгән йәмғиәтенең эшмәкәрлеген юғары баһаланы.
Бөгөн Башҡортостан филиалы ҡарамағында 4700 километрҙан ашыу магистраль газ үткәргестәр, 12 газокомпрессор цехы һәм 148 газ бүлеү станцияһы. Быйыл 1 октябргә газ йөрөтөүҙең фактик күләме 67 миллиард кубометрҙан ашыу тәшкил итә. Республика ҡулланыусыларына 11,3 миллиард кубометр газ бирелгән.
«Газпром»дың Башҡортостандағы социаль сәйәсәтенә ҡағылышлы, Алексей Миллер, республика етәкселеге менән берлектә был йүнәлештә эш дауам иттереләсәк, тип билдәләне. Һуңғы биш йылда «Газпром Трансгаз Өфө» компанияһы тарафынан 45 мең квадрат метр дөйөм майҙан менән 13 заманса торлаҡ йорт һалынды. Быйыл Өфөлә һәм Ҡырмыҫҡалыла торлаҡ йорттар файҙаланыуға тапшырылды. 2005 йылдан алып предприятие хеҙмәткәрҙәренән 800-ҙән ашыу ғаилә үҙ торлаҡ шарттарын яҡшыртты. Был осорҙа торлаҡҡа мохтаж булыусылар һаны дүрт тапҡырға кәмене. Сиратта ҡалыусыларҙың эш стажы башлыса өс йылдан кәмерәк. Быйыл Арҡауылда һәм Ҡырмыҫҡалыла спорт комплекстары асылды. Бөтәһе 11 спорт-сәләмәтләндереү комплексы һәм 11 хоккей майҙансығы төҙөлөп, файҙаланыуға тапшырылды.
— «Газпром – балаларға» программаһы сиктәрендә яңы спорт ҡоролмалары төҙөү газ тармағы хеҙмәткәрҙәре мәнфәғәтендә генә түгел, шулай уҡ бөтә республика халҡы ихтыяждарын иҫәпкә алып тормошҡа ашырыласаҡ, — тип билдәләне Алексей Миллер.


text:
Фото:
Ҡырымдар Башҡортостан Башлығына һорау бирергә әҙерләнә
Фото:
ӨФӨ, 2016 йыл, 1 апрель. /«Башинформ» мәғлүмәт агентлығы, Сергей Захаров/.
Башҡортостан Башлығы менән «тура линия»ға дүрт меңдән ашыу шылтыратыу һәм 500-ҙән күберәк яҙма мөрәжәғәт ҡабул ителгән. 7 апрелдә республика халҡы менән асыҡтан-асыҡ һөйләшеү ойошторола. Трансляцияны «Рәсәй-24 Башҡортостан», Башҡортостан юлдаш телеканалы, «Бөтә Өфө», РБК телеканалдарында ҡарарға мөмкин.
Бөгөнгә дүрт меңдән ашыу шылтыратыу һәм 500-ҙән күберәк яҙма мөрәжәғәт ҡабул ителгән. Халыҡты юлдарҙың торошо, хеҙмәт хаҡы һәм социаль пособие түләү, торлаҡ һәм балалар баҡсалары менән тәьмин итеү мәсьәләләре ҡыҙыҡһындыра. Мәғариф, һаулыҡ һаҡлау, торлаҡ-коммуналь хужалыҡ һәм ауыл хужалығы ла иғтибар үҙәгендә.
«Башҡортостан» дәүләт телерадиокомпанияһының колл-үҙәгенә һәм сайтына бөтә республиканан шылтыраталар һәм яҙалар.
Ҡырымдың Белогорск районында йәшәүселәр ҙә үҙҙәренең һорауҙарын әҙерләй. Әлеге ваҡытта «Рәсәй 1» телеканалы журналистары — хәбәрсе Алина Каматова һәм оператор Юрий Ефремов — илдең көньяғында эшләй.
Тәү сиратта Белогорск районы халҡы күрһәткән ярҙамы өсөн Башҡортостанға ҙур рәхмәт белдерә. Республикала йыйылған аҡса иҫәбенә «Ҡырым розаһы» ҡасабаһында балалар баҡсаһы йүнәтелде, урындағы мәктәп тә икенсе һулыш алды. Ике уҡыусы иһә киләһе йылда республика юғары уҡыу йорттарының береһенә уҡырға инергә теләк белдерҙе.
Журналистар бер нисә ауыл хужалығы предприятиеһында ла булды. Уларҙың береһе сәсеүгә 15 иген йыйыу комбайны әҙерләй — был да Башҡортостан бүләге. Яңы техника былтыр үҙен күрһәтте лә инде — ауыл халҡы Белогорск районы сәсеү майҙандарының яртыһын тиерлек йыйып алды. Икенсе хужалыҡта башҡорт тоҡомло аттар Ҡырым тәбиғәтенә яраҡлашҡан.
«Рәсәй 1. Башҡортостан» телеканалының ижади төркөмө Севастополдә Ҡара диңгеҙ флоты караптарында булырға ниәтләй. Унда республикабыҙҙан егеттәр хеҙмәт итә.
Иҫегеҙгә төшөрәбеҙ, республика Башлығына һорауҙарҙы «Башҡортостан» дәүләт телерадиокомпанияһы сайтында ҡалдырырға, йәки эш ваҡытында 8-800-700-88-85 телефоны буйынса бушлай шылтыратырға мөмкин.


text:
Башакадемтеатр имен булмаған ғаиләләрҙең балаларына Яңы йыл иртәлеге ойоштора
24 декабрҙә Мәжит Ғафури исемендәге Башҡорт академия драма театрында имен булмаған ғаиләләрҙең балаларына Яңы йыл иртәлеге ойоштороласаҡ. Байрамға ҡаланың Сәләмәтлек мөмкинлектәре сикләнгән балалар һәм үҫмерҙәр реабилитация үҙәгенән, Өфөнөң Октябрь районы Халыҡты социаль хеҙмәтләндереү комплекслы үҙәгенән, ҡаланың «Индиго» психологик-медик-социаль оҙата барыу үҙәгенән балалар саҡырылған, тип хәбәр иттеләр «Башинформ» агентлығына театрҙа.
Был көндө Башҡорт академия драма театрының йәш тамашасыларын шыршы тирәләй байрам тамашаһы, уйындар, конкурстар, шулай уҡ ысын Ҡыш бабай һәм Ҡарһылыу көтә. Бынан тыш ҡунаҡтарға 22 декабрҙә театрҙа премьераһы үткән Яңы йыл спектакле — «Буратино» тәҡдим ителәсәк.


text:
«Санкт-Петербург – Рәсәй төбәктәре» эшлекле миссияһы килде
Бөгөн Өфөгә «Санкт-Петербург – Рәсәй төбәктәре» мәғлүмәт-эшлекле миссияһы килде. Делегация составында РФ Дәүләт Думаһының Иҡтисади сәйәсәт һәм эшҡыуарлыҡ буйынса комитеты рәйесенең беренсе урынбаҫары Владимир Головнев, Санкт-Петербург Хөкүмәтенең Тышҡы бәйләнештәр буйынса комитеты рәйесенең беренсе урынбаҫары Андрей Петрук, башҡа рәсми кешеләр.
Сәфәр сиктәрендә Санкт-Петербург предприятиелары Конгресс-холда үҙ продукцияһы экспозицияһын урынлаштырасаҡ. Төньяҡ баш ҡаланың эшлекле даирәләре вәкилдәре ҡала менән таныштырыуҙы ойошторасаҡ һәм «Санкт-Петербург – Башҡортостан Республикаһы мәғлүмәт-эшлекле миссияһы» түңәрәк өҫтәлендә ҡатнашасаҡ.
Көндөң икенсе яртыһында Санкт-Петербург һәм Башҡортостан эшҡыуарҙарының төбәк-ара хеҙмәттәшлек мәсьәләләре буйынса осрашыуы үткәреләсәк. Ике яҡ вәкилдәре эшҡыуарлыҡты яҡлау һәм уға ярҙам итеүҙе закондар менән тәьмин итеү мәсьәләләрен, шулай уҡ уларҙың федераль һәм төбәк аспекттарын тикшерәсәк.
Эшлекле миссия ике көн дауам итәсәк.


text:
Яңы иҫтәлекле дата - Икенсе Бөтә донъя һуғышы тамамланыу көнө
Рәсәй Президенты Дмитрий Медведев "Рәсәйҙең хәрби дан көндәре һәм иҫтәлекле даталары тураһында" федераль закондың 1 статьяһына (1) үҙгәрештәр индереү тураһында” федераль законға ҡул ҡуйҙы, тип хәбәр итә дәүләт башлығының матбуғат хеҙмәте.
Дәүләт Думаһы тарафынан 7 июлдә ҡабул ителгән һәм Федерация Советы 14 июлдә хуплаған закон менән Рәсәйҙең яңы иҫтәлекле датаһы билдәләнә: 2 сентябрь — Икенсе бөтә донъя һуғышы тамамланыу көнө (1945 йыл).
1945 йылдың 2 сентябрендә Японияның бер һүҙһеҙ капитуляция яһауы тураһында Актҡа ҡул ҡуйыла. Был актҡа союздаш дәүләттәрҙең, шул иҫәптән Советтар Союзының, хәрби хәрәкәттәрҙә ҡатнашҡан вәкилдәре ҡул ҡуя. Был көн Икенсе бөтә донъя һуғышының тамамланыуын билдәләй.


text:
Республика дауаханаһында клиник-бактериологик үҙәк асылды
Ҡыуатов исемендәге Республика клиник дауаханаһында реконструкциянан һуң клиник-бактериологик үҙәк асылды. Эшләү һәм яңы диагностика ысулдарын индереү өсөн уңайлы шарттар булдырылған үҙәк биналарын ремонтлауға республиканың төп клиникаһы 3 миллион һумдан ашыу аҡса алды.
БР Һаулыҡ һаҡлау министрлығының матбуғат хеҙмәтенән хәбәр итеүҙәренсә, быйыл клиник-бактериологик бүлексәне ойоштороуға 21 йыл тулды. Ул республиканың 26 үҙ аллы лабораторияһы һәм 66 бактериологик бүлексәһе өсөн төп консультация үҙәге булып тора. Төрлө лаборатор тикшеренеүҙәрҙән тыш, клиник-бактериологик үҙәк дауахана эсендәге инфекцияларҙы профилактикалау маҡсатында дауахананың бөтә бүлексәләрендә санитар контроль үткәрә.


text:
Перовский дәүеренең башҡорт «хәрбиҙәре» Ырымбур үҙәге буйлап үтә Фото: Олег Яровиков
Перовский дәүеренең башҡорт «хәрбиҙәре» Ырымбур үҙәге буйлап үтә
Перовский дәүеренең башҡорт «хәрбиҙәре» Ырымбур үҙәге буйлап үтә Фото: Олег Яровиков
ӨФӨ, 2016 йыл, 22 сентябрь. /«Башинформ» мәғлүмәт агентлығы, Арина Рәхимҡолова/.
Граф Василий Перовский осорондағы кейемдәр кейгән башҡорт «хәрбиҙәре» Ырымбур үҙәге буйлап үтә. Тантаналы йөрөш бында «Карауанһарай» тарихи-мәҙәни комплексының асылыуына 170 йыл тулыуға арналған. Байрам сараларын Бөтә донъя башҡорттары ҡоролтайы һәм Башҡортостандың Мәҙәниәт министрлығы ойоштора.
Бынан тыш, республиканың көньяҡ райондары, Ырымбур өлкәһе райондары һәм ҡалаларындағы башҡорт ҡоролтайҙары рәйестәренең киңәйтелгән ултырышын үткәреү, күргәҙмәләр, этно-фольклор ихаталар ойоштороу ҡаралған. «Мираҫ» йыр һәм бейеү ансамбле, «Арғымаҡ» этно-рок төркөмө, «Далан» эстрада төркөмөнөң концерты була.


text:
Халыҡ-ара балаларҙың ышаныс телефоны көнөндә Өфөлә ҡыҙыу линия үткәрелә
Халыҡ-ара балаларҙың ышаныс телефоны көнөндә, 17 майҙа, Өфөлә йәштәрҙең репродуктив һаулығын һаҡлау һәм ғаиләне планлаштырыу мәсьәләләре буйынса «Бөтәһе лә ваҡытында булһын» темаһына ҡыҙыу линия ойошторола. Уға көндөҙгө 3-тән киске 5-кә тиклем шылтыратырға мөмкин буласаҡ. Сараның инициаторҙары булып баш ҡаланың 5-се балалар поликлиникаһы ҡарамағындағы «Йәштәргә дуҫтарса мөнәсәбәт һаҡлаусы клиника» менән берлектә Өфө хакимиәтенең Йәштәр сәйәсәте буйынса комитеты һәм «ИНДИГО» ҡала психологик-медик-социаль оҙатыу үҙәге сығыш яһай.
347) 223-22-11 телефонына шылтыратып, йәштәрҙе ғаилә тормошона һәм атай-әсәй булыуға әҙерләү, сәләмәтлек, ғаиләләге психологик мөхит темаларына ҡағылышлы һорауҙар бирергә, социаль-хоҡуҡи проблемалар буйынса консультациялар алырға мөмкин.
Ҡыҙыу линия Башҡортостан Республикаһында Имен бала саҡ һәм ғаилә ҡиммәттәрен нығытыу йылы сиктәрендә үткәрелә.


text:
Мәскәүҙә Башҡортостан Республикаһы көндәре үтәсәк
Башҡортостан Президенты Рөстәм Хәмитов 2012 йылдың 26 апреленән алып 28-нә тиклем Мәскәүҙә Башҡортостан Республикаһы көндәрен үткәреү тураһындағы бойороҡҡа ҡул ҡуйҙы. Башҡортостан көндәре республиканың Рәсәй Федерацияһы субъекттары менән хеҙмәттәшлеген нығытыу һәм артабан үҫтереү маҡсатында ойошторола, тип хәбәр иттеләр төбәк башлығының матбуғат хеҙмәтенән.
Документҡа ярашлы, ойоштороу комитеты булдырылған, уға сараны үткәреү планын раҫларға ҡушылған. Уның сиктәрендә Рәсәй баш ҡалаһында республиканың сәнәғәт һәм инвестицион мөмкинлектәре менән таныштырыуҙы күҙ уңында тотҡан эшлекле форум, тематик түңәрәк өҫтәлдәр, Мәскәү һәм Башҡортостан эшҡыуарҙарының осрашыуҙары үтәсәк. Башҡортостандың рәсми делегацияһы визиты барышында ике төбәк Хөкүмәттәре араһында хеҙмәттәшлек тураһындағы килешеүгә ҡул ҡуйыу планлаштырыла.
Башҡортостан Республикаһы көндәрен үткәреү барышында илдең баш ҡалаһы халҡын һәм ҡунаҡтарын ҙур мәҙәни программа көтә. Мәскәү халыҡ-ара Музыка йортонда төбәктең сәнғәт оҫталары концерты, «Башҡортостан – Евразия ынйыһы» фотокүргәҙмәһе, республика дизайнерҙарының кейемдәр коллекцияһын күрһәтеү, төбәк нәшриәттәрендә баҫтырылған китаптарҙың күргәҙмә-йәрминкәһе ойоштороласаҡ. Шулай уҡ «Яңы манеж» күргәҙмәләр залында Башҡортостан Рәссамдар союзы күргәҙмәһе үтәсәк. «35 мм» кинотеатрында Башҡортостан киноһы көнөн үткәреү планлаштырыла.


text:
Рөстәм Хәмитов: “Йәмғиәтте уңышлы үҫтереү өсөн иртәгәһе көн технологиялары мөһим”
Башҡортостан Президенты Рөстәм Хәмитов БР Дәүләт Йыйылышы – Ҡоролтайға йыллыҡ Мөрәжәғәтнамәһендә, йәмғиәтте уңышлы үҫтереү өсөн иртәгәһе көн технологиялары мөһим, тип белдерҙе.
— Сифат яғынан яңы кимәлгә сығыу өсөн беҙгә фекерләү рәүешен үҙгәртергә, кешеләрҙе үҙ артыңдан эйәртергә, тормошобоҙға техник яңылыҡтар индерергә, роботлаштырыуҙы киңәйтергә, яңы материалдар файҙаланырға, виртуаль технологиялар ҡулланып, ижад, инновациялар өсөн ваҡыт бушатырға кәрәк. Бындай шарттарҙа йәшәй алған ғына түгел, заманса мөхит булдыра алғандар ғына цивилизациялы кеше тип иҫәпләнә ала. Кешеләрҙең яңы тормош сифатын тәьмин итеү буйынса ижади эшмәкәрлек атмосфераһында ғына беҙ аҡыллы йәмғиәт принциптарына таянып үҫешкән, кеше мәнфәғәттәренә йүнәлтелгән хәҙерге Башҡортостан нигеҙҙәрен төҙөй алабыҙ, — тине республика етәксеһе.


text:
Пермдә край һабантуйы үтте
Пермдә шәмбе көндө край һабантуйы үтте. «Пермский» ипподромы Бөйөк Ватан һуғышында еңеүҙең 65 йыллығына арналған байрам майҙанына әйләнде. Пермь крайы — Рәсәйҙең күп милләтле эре төбәктәренең береһе, унда йәшәгән башҡортттар һәм татарҙар һаны ете процент самаһы тәшкил итә. Һабантуй Кама буйындағы иң күләмле һәм халыҡ күп йөрөгән байрамға әйләнгән һәм йыл һайын край хакимиәте ҡатнашлығында крайҙың Башҡорттар ҡоролтайы һәм татарҙарҙың Милли-мәҙәни автономияһы инициативаһы менән үткәрелә. Байрам милли мәҙәниәттең үҙенсәлеген һәм колоритын күрһәтә һәм күптән инде Пермь халҡының яратҡан байрамына әүерелгән. Край һабантуйы алдынан район һәм ҡалалар һабантуйы үтә.
Һабантуйҙы башҡорт һәм татарҙар компактлы йәшәгән 17 муниципалитет делегацияларының тантаналы парады асты. Төп сәхнәлә милли ижади коллективтарҙың сәнғәтен күрһәткән «Пермь крайы – минең яҙмышым» край фестивале үтте. Байрамдың спорт программаһы ла бай ине, милли көрәш уның кульминацияһы итеп ҡабул ителде. Һәр ваҡыттағыса, милли кухня, ҡулланма-биҙәү сәнғәте күргәҙмәләре халыҡ иғтибарын йәлеп итте.
Һабантуйҙа БР мәғариф министры урынбаҫары Артур Сурин етәкселегендәге Башҡортостан делегацияһы ла ҡатнашты. Пермь халҡына ҡунаҡҡа килгәндәр араһында Башҡорт дәүләт филармонияһының “Карауанһарай” эстрада-фольклор төркөмө һәм һабантуйҙа башҡорт ихатаһы ҡуйған һәм бай концерт программаһы әҙерләгән Борай районы делегацияһы ла бар ине.


text:
Сибайҙа тәмәке тартыуға ҡаршы баннер урынлаштырылды
Сибайҙа тәмәке тартыуҙы иҫкәртеүгә йүнәлтелгән социаль реклама булдырылды. Баннерҙа тәмәке ҡабын йомарлап тотҡан килеш ҡулын һуҙған ҡыҙ һүрәте төшөрөлгән. Эргәһендә: «Тәмәке тартыуҙы дауам итәһеңме? 400 000 кеше Рәсәйҙә йыл һайын үлә! Тәмәкенән баш тарт – ул модала түгел!» — тигән яҙыуы бар.
«Башинформ» агентлығына «Айыҡ Сибай» йәштәр йәмәғәт ойошмаһы рәйесе Артем Пушкарев хәбәр итеүенсә, бындай идея күптән барлыҡҡа килгән һәм, ниһайәт, ул ҡалала беренсе булып тәмәке тартыуға ҡаршы йүнәлтелгән социаль реклама щитын урынлаштыра алған.
«Айыҡ Сибай» рәйесе аңлатыуынса, Рәсәйҙәге Бөтә донъя һаулыҡ һаҡлау ойошмаһы Рәсәй төбәктәре етәкселәрен Краснодар крайынан өлгө алырға саҡыра. Унда йәмәғәт урындарында тәмәке тартыуҙы тыйыу ҡарала.
Реклама урындарының 10 процент өлөшөн социаль рекламалар өсөн түләүһеҙ ҡулланырға мөмкин, ләкин был хаҡта күптәр белмәй, тип белдерҙе Сибай ҡалаһы хакимиәтенең Йәштәр сәйәсәте буйынса комитет рәйесе Әлфир Вәлитов.
— Беҙҙең ҡалаларҙа бындай баннерҙар күберәк кәрәк, — тине Әлфир Вәлитов. – Моғайын кемдер иғтибар итеп, уйға ҡалыр һәм үҙ-үҙен ағыулауҙан баш тартыр. «Айыҡ Сибай» ойошмаһына һәм Сибай һөт-консерва комбинаты етәкселәренә проектты тормошҡа ашырыуҙа ярҙам иткәндәре өсөн рәхмәт белдергем килә. Минеңсә, башланғыс һалынды һәм киләсәктә беҙҙең ҡалала башҡа социаль мәсьәләләргә йүнәлтелгән бер нисә реклама щиттары булдырылыр.


text:
Өфөлә инглиз теле уҡытыусылары өсөн халыҡ-ара семинар үткәрелә
18-19 июндә Өфөнөң Ф.Х.Мостафина исемендәге 20-се ҡала башҡорт гимназияһында республиканың төрлө әҙерлек кимәлендәге уҡыу йорттарында белем биргән инглиз теле уҡытыусыларының халыҡ-ара семинары үтәсәк. Уның темаһы: «Мәктәп уҡыусыларына инглиз телен уҡытыуҙа инновацион алымдар һәм юлдар». Инглиз телен уҡытыуҙа инновацион алымдар буйынса педагог-новатор (АҠШ) доктор Вивиан Лескес лекциялар уҡыясаҡ.
Семинарҙа ҡатнашыу бушлай. Лекцияларҙы тыңлаусыларға һөнәри квалификация күтәреү тараһында документ тапшырыласаҡ.
Теркәлеү Америка-башҡорт Интерколледжы ҡарамағындағы семинарҙы ойоштороу комитетында 272-03-95 телефоны буйынса алып барыла.


text:
Өфөлө “Көнъяҡ Урал археографияһы” конференцияһы үтте
Өфөлө Башҡортостан Республикаһының Дәүләт архивы хеҙмәтенә 90 йыл тулыуына арналған “Көнъяҡ Урал археографияһы” ғилми-ғәмәли конференцияһы үтте.
Конференцияла БР Хөкүмәте ҡарамағындағы Архив эштәре буйынса идаралыҡ начальнигы Әхмәт Хисмәтуллин, Рәсәй тарихсы-архивсылар йәмғиәтенең Башҡортостан төбәк бүлексәһе идараһы рәйесе, профессор Айһылыу Юнысова, Башҡортостан Республикаһы Дәүләт архивы хеҙмәте ветерандары, республиканың юғары уҡыу йорттары һәм бер нисә Рәсәй төбәктәре ғалимдары сығыш яһаны.
Ғилми форумда ҡатнашыусылар БР-ҙың Дәүләт архивы хеҙмәте тарихы, республикала архив эшенең бөгөнгө хәле, архив эшенең артабанғы үҫешендә төбәктәрҙәге тарих-архив һәм археографик ғилми йәмғиәттәр һәм комиссияларҙың роле кеүек көнүҙәк мәсьәләләрҙе тикшерҙе.
Көнъяҡ-Урал архивсылары һәм тарихсылары үҙ-ара хеҙмәттәшлекте әүҙемләштереү, ижади бәйләнештәрҙе нығытыу, архив эше, документтар әйләнеше һәм археография өлкәһендә тәжрибә менән уртаҡлашыу һорауҙарына ла туҡталды.


text:
Международный конкурс по математике «Поверь в себя»
для учеников 1-11 классов и дошкольников с ЛЮБЫМ уровнем знаний
Задания конкурса по математике «Поверь в себя» разработаны таким образом, чтобы каждый ученик вне зависимости от уровня подготовки смог проявить себя.
К ОПЛАТЕ ЗА ОДНОГО УЧЕНИКА: ВСЕГО 28 РУБ.
Конкурс проходит полностью дистанционно. Это значит, что ребенок сам решает задания, сидя за своим домашним компьютером (по желанию учителя дети могут решать задания и организованно в компьютерном классе).
Подробнее о конкурсе - https://urokimatematiki.ru/
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
Описание презентации по отдельным слайдам:
Ҡасим Дәүләткилдиев - башҡорт совет рәссамы, СССР хужожниктар Союзы ағзаһы, башҡорт рәссам сәнғәтенә нигеҙ һалыусы. Н.Б.Мырҙагилдина Башҡортостан тарихы һәм мәҙәниәте уҡытыусыһы
Тормош юлы Дәүләткилдиев Ҡасим Сәлиәсҡәр улы 1887 йылдың апрель айында Өфө губернаһында Күгел ауылында тыуған. Ул бик йәшләй етем ҡала. Өфө ҡалаһындағы туғандарында тәрбиәләнә. 21 йәшендә Ҡасим Дәүләткилдиев, ҙур ҡыйынлыҡтар кисереп, Петербургка бара һәм Юғары художество-сәнәғәт училищеһына уҡырға инә. Училищены тамамлағандан һуң, уп Художество академияһына конкурс буйынса ирекле тыңлаусы булып алына. Әммә ул академияла оҙаҡ уҡый алмай. 1917 йылда Өфөгә ҡайта һәм ғүмеренең ахырынаса (1947 йылғаса) Өфөлә йәшәй. Ҡасим, ҡайтыу менән, Өфө художество түңәрәгендә әүзем эшләй, тәүге күргәҙмәләрҙә ҡатнаша.
Башҡорт өйөнөң күтәрмәһе, 1928 йыл. Ҡағыҙ. Акварель.
Өфөләге Ҡасим Дәүләткильдиев исемендәге художество гимназия-интернаты
1913 йылда купец Лаптев тарафынан төҙөлгән йортта М.В.Нестеров музейы урынлашҡан Октябрь революцияһы еңгәндән һуң, Өфөлә совет рәссамдары берекмәһен төҙөү осоронда, Ҡасим Дәүләткилдиев тормош эсендә ҡайнай. Ул Өфөлә революцион Рәсәй рәссамдары берекмәһен ойоштороусыларҙың береһе була. М. В. Нестеров Өфө художество музейына нигеҙ һалғас, К. Дәүләткилдиев бер ни тиклем ваҡыт шунда эшләй һәм музей менән бәйләнешен ғүмеренең аҙағынаса өҙмәй. 20-се һәм 30-сы йылдарҙа ул халыҡ сәнғәте әҫәрҙәрен йыйыу өсөн экспедицияларҙа йөрөй. Әҫәрҙәренең юғары художество сифаттары К. Дәүләткилдиевтең экспедицияларҙа күп йөрөүе менән аңлатыла ла инде.
. М. В. Нестеров Өфө художество музейы
1926 йылда Өфөлә сәнғәт училищеһы асылғас, К. Дәүләткилдиев унда беренсе башкорт педагогы була. Төрлө уҡыу йорттарында уҡытыусылыҡ эшенә ул ғүмеренең 25 йылы сәмаһын арнаны. Ғ. Имашева, Р. Ишбулатов һәм башҡалар унан уҡып белем алдылар, А. Тюлькин, И. Урядов уның менән бергә эшләнеләр. Рәссамдың әҫәрҙәре — уның халыҡҡа биргән ҡиммәтле бүләге ул. Был әҫәрҙәрҙең бөтәһе лә тиерлек художество музейында һаҡлана. Уларҙың күбеһе акварель, күмер менән яһалған һүрәттәр, шулай уҡ 1908—1914 йылдарҙағы ҡәләм менән эшләнгән өйрәнсек һүрәттәр альбомы.
Ижады тураһында Училищела уҡыған сакта уҡ әле Ҡасим Дәүләткилдиев сәскәләрҙең таж япраҡтарын төшөрөүҙә матурлыҡ һиҙеү һәләтен күрһәтә. Дуҫтарының хаттарына ҡарағанда, Касим Дәүләткилдиев сәскәләрҙе, тәбиғәтте бик яратҡан. Ул сәскәләрҙең нәфислеген бик күп яҙҙы, уларҙың матурлығын, төрлө формала булыуын, һабаҡтарының йәнле хәрәкәтен асып һалды. Ул сәскәләрҙе тотош донъяның бер өлөшө итеп күҙ алдына баҫтырҙы. Әҫәрҙәрендә ул башҡорттарҙың көнкүрешен, халыҡтың характерлы типтарын илһамланып бик оҫта күрһәтә алды ("Һары күлдәкле ҡыҙ", "Һунарсы башҡорт", "Башҡорт йортоноң күтәрмәһе" һ. б-) "Зәңгәр күлдәкле башҡорт ҡыҙы" һүрәте юғары художество сифаттары менән айырылып тора. Ул 1929 йылдың башында Мәскәүҙә Третьяков галереяһында совет сәнғәтенең иң яҡшы ҡаҙаныштары күргәҙмәһендә күрһәтелде. Сағыу милли башланғыс тышҡы билдәләрҙә генә (балаҫтар, кейемдәр) түгел, бәлки ҡыҙҙың йөҙөндә, күҙ ҡарашында, үҙен тотошонда кәүҙәләнә. Баҫалҡы, инсафлы, мөләйем ҡыҙҙың образын һоҡландырғыс ябай, шул уҡ ваҡытта тәбиғи һомғоллоҡ һәм кешелекле итеп сағылдырыу әсән ысыны менән гуманист һәм үҙ халҡыңдың улы булырға кәрәк.
Башҡорт һунарсыһы
Зәңгәр күлдәкле башҡорт ҡыҙы. 1928 йыл. Ҡағыҙ. Акварель.
Башҡорт Ибраһим. 1928 йыл. Ҡағыҙ. Күмер, аҡбалсыҡ
Яңы Усман ауылы, 1933. Ҡағыҙ
“Зәңгәр күлдәкле ҡыҙ” Был картиналағы ҡыҙ беҙҙең Белорет районы Берештамаҡ ауылы ҡыҙы Мәрйәм Йомағол ҡыҙы Мостафина. “Уҫмәнғәле ауылында йәшәй инек. Беҙгә ике ағай килеп инде.Береһе ҡаҡса,оҙон буйлы. Икенсеһе-тәпәшәгерәк буйлыһы,башҡортса һөйләшә ине.Улар,һине һүрәткә төшөрәбеҙ тигәс,мин ҡаушап ҡалдым.Шунан ризалаштым да,матур күлдәгемде кейеп ултырҙым. Бик тартынып ҡына, тик кенә ултырҙым.Һүрәттә лә шулай сыҡҡанмын”,- тип хәтерләй ул.
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


text:
Өфөлә ТӨРКСОЙ мәҙәниәт министрҙарының Даими советы ултырышы үтәсәк
ТӨРКСОЙ халыҡ-ара ойошмаһы мәҙәниәт министрҙарының Даими советының ХХХ ултырышы Өфөлә 6-8 сентябрҙә үтә, тип хәбәр иттеләр «Башинформ» агентлығына төбәктең Мәҙәниәт министрлығынан.
Ултырышта ТӨРКСОЙ ағзалары булған илдәр — Әзербайжан, Ҡаҙағстан, Ҡырғыҙстан, Үзбәкстан, Төркиә, Төркмәнстандың мәҙәниәт министрҙары, шулай уҡ Алтай, Башҡортостан, Татарстан, Тыва, Саха-Якутия, Хакасия һәм Молдова вәкилдәре ҡатнашасаҡ.
Мәҙәниәт министрҙары ТӨРКСОЙ ойошмаһының үткән осорға эшмәкәрлеге тураһындағы отчет тикшереп, киләһе осорға эш программаһы раҫлаясаҡ. Сираттағы ултырыштың рәйесе булып Төркиә Республикаһының мәҙәниәт һәм туризм министры, ваҡытлыса ТӨРКСОЙ координаторы Эртугрул Гюнай сығыш яһай.
Сарала ҡатнашыусылар V «Туғанлыҡ» Халыҡ-ара төрки телле театрҙар фестивален асыу тантанаһында, шулай уҡ М.Аҡмулла исемендәге Башҡорт дәүләт педагогия университетының башҡорт филалогияһы факультеты нигеҙендә ТӨРКСОЙ кафедраһын асыу тантанаһында буласаҡ.


text:
7476 ВИЧ-инфекциялы диспансер иҫәбендә тора
Әлеге ваҡытта Республика СПИД-ҡа һәм инфекцион ауырыуҙарға ҡаршы көрәш һәм профилактика үҙәгендә 7476 ВИЧ-инфекциялы иҫәптә тора.
Күпселеге ир-егеттәр – 4710 кеше.
«Башинформ» агентлығына БР Һаулыҡ һаҡлау министры Андрей Евсюковтың хәбәр итеүенсә, республикала 100 мең кешегә 184,3 сирле тура килә, шул уҡ мәлдә РФ-ла был һан 265,8 тәшкил итһә, Волга буйы федераль округында - 349,8. 2010 йыл башынан республикала 89 ВИЧ-позитивлы асыҡланған. 2010 йылда сир күрһәткесе — 100 меңгә 2,19 кеше.
Сир йоҡтороу хәүефенең төп факторҙары – парентераль, енси юл һәм сир йоҡтороуҙың вертикаль юлы. Күкрәк һөтө аша сир йоҡтороуҙың бер осрағы теркәлгән.


text:
Иң яҡшы кадровиктарҙың исемдәре аталдыФото: Олег Яровиков
Иң яҡшы кадровиктарҙың исемдәре аталды
Иң яҡшы кадровиктарҙың исемдәре аталдыФото: Олег Яровиков
БР Президенты Хакимиәтендә йома, 25 октябрҙә, «Кадровик-профессионал-2013» өсөнсө республика конкурсы еңеүселәрен бүләкләү тантанаһы үтте .
Конкурста Өфө, Учалы, Бөрө, Нефтекама, Стәрлетамаҡ, Салауат, Ишембай, Белорет ҡалалары, Иглин һәм Краснокама райондарының кадрҙар буйынса төп белгестәре ҡатнашты. Конкурста ҡатнашыуға бөтәһе 70 кеше заявка биргәйне. Дүрт номинация булды: «Кадрҙар эш башҡарыуы», «Персонал менән идара итеү», «КонсультантПлюс белешмә хоҡуҡ системаларында хоҡуҡ мәғлүмәте эҙләү», «Хәҙерге заман дәүләт һәм муниципаль хеҙмәт».
«Персонал менән идара итеү» номинацияһында беренсе урынды «Газпром трансгаз Өфө» яуаплылығы сикләнгән йәмғиәтенең хеҙмәтте ойоштороу һәм нормалаштырыу инженеры Дарья Мамаева, «Кадрҙар эш башҡарыуы» номинацияһында беренсе урынға һәм Гран-приға «Витязь» машиналар эшләү компанияһы» асыҡ акционерҙар йәмғиәтенең (Ишембай) кадрҙар әҙерләү буйынса төп инженеры Елена Лазарева лайыҡ булды.
Яңауыл районы хакимиәтенең муниципаль хеҙмәт һәм кадрҙар эше секторының төп белгесе Эльвира Абдуллина «Хәҙерге заман дәүләт һәм муниципаль хеҙмәт» номинацияһында еңеүсе булды.
«Респект» хоҡуҡ компанияһы тарафынан ойошторолған «КонсультантПлюс белешмә хоҡуҡ системаларында хоҡуҡ мәғлүмәте эҙләү» номинацияһында Белорет май-сыр комбинатының юрисконсульты һәм кадрҙар буйынса инспекторы Юлия Ҡәнәфина иң яҡшы тип танылды.


text:
Мортаза Рәхимов депутатлыҡтан баш тартты
Башҡортостан Президенты Мортаза Рәхимов Мәскәүгә йыйынмай.
Ул Дәүләт Думаһы депутаты мандатынан баш тартыуы тураһында белдергән.
Республика етәксеһенең матбуғат хеҙмәте мәғлүмәттәренә ҡарағанда, Мортаза Рәхимов ошо туралағы ғариза менән Үҙәк Һайлау комиссияһына унынсы декабргә тиклем мөрәжәғәт иткән.
Башҡортостан Президенты Парламент һайлауҙарында Берҙәм Рәсәй фирҡәһенең төбәк бүлексәһе исемлеген етәкләгәйне, йәғни паровоз ролен үтәгәйне. Был фирҡә исемлеге буйынса ил парламентының түбәнге палатаһына Башҡортостандан ун биш кеше һайланды.
Мортаза Рәхимов шулай уҡ Владимир Путиндың Дмитрий Медведевты Рәсәй президенты вазифаһына тәҡдим итеүенә ҡарата фекере менән дә уртаҡлашты. Ил халҡы артабанғы тотороҡло үҫеште Владимир Путин менән бәйле күрә. Сөнки тап ғәмәлдәге президент ил иҡтисадын күтәреү, уҙған быуаттағы көрсөктән һуң халыҡтың йәшәү кимәлен яҡшыртыуҙы тәьмин итте. Шуға күрә ил менән көслө, иҡтисадты яҡшы аңлаған, ябай кешеләрҙе борсоған мәсьәләләрҙе белгән кеше идара итергә тейеш тигән фекерҙә Башҡортостан президенты.
Башҡортостан етәксеһе Владимир Путин командаһынан булған етәксенең илдең әлеге үҫеш курсын лайыҡлы дауам итәсәгенә ышаныуын да әйткән. Дмитрий Медведевтың Башҡортостан менән мөнәсәбәттәре яҡшы булыуына ла баҫым яһаған. Республикаға сәфәре барышында беҙ уның менән күп мөһим мәсьәләләрҙә уртаҡ тел таптыҡ тип белдерә Мортаза Рәхимов.


text:
2010 йылдың 14 мартында республикала 59 һайлау кампанияһы үтәсәк
Башҡортостанда берҙәм тауыш биреү көнөндә — 2010 йылдың 14 мартында үтәсәк һайлауҙарҙы тәғәйенләү тамамланды. Был көндө республика территорияһында төрлө кимәлдәге вәкәләтле органдарға өҫтәмә һайлауҙар үткәреләсәк.
БР Үҙәк һайлау комиссияһы мәғлүмәттәре буйынса, киләһе йыл 14 мартта Башҡортостанда, дөйөм алғанда, 59 һайлау кампанияһы үтәсәк, унда 72 депутат мандаты алмаштырыласаҡ. Улар иҫәбендә — өс бер мандатлы һайлау округы – Төньяҡ (33-сө), Көньяҡ (49-сы) һәм Мәләүез (50-се) – буйынса БР Дәүләт Йыйылышы-Ҡоролтай депутаттарын өҫтәмә һайлау; Салауат, Сибай, Ишембай, Яңауыл Советтары, шулай уҡ ҡайһы бер муниципаль райондар депутаттарын өҫтәмә һайлау. Һайлауҙарҙа республиканың 203 меңдән ашыу һайлаусыһы ҡатнашасаҡ.
Рәсәйҙә 14 мартта Иркутск, Краснодар, Дондағы Ростов, Ульяновск, Элиста мэрҙарын; Астрахань, Воронеж, Иваново, Липецк, Новосибирск, Смоленск, Тула, Ульяновск ҡала закондар сығарыу йыйылыштары депутаттарын; Алтай Республикаһы, Хабаровск крайы, Воронеж, Калуга, Ҡурған, Рязань, Свердловск өлкәләре, Ямал-Ненец автономиялы округы төбәк парламенты депутаттарын һайлаясаҡтар.


text:
Өфөлә йүнселдәр банк көрсөгө һәм һумдың осһоҙланыуы темаларын тикшерҙеФото: Башҡортостандың Эшҡыуарлыҡ ойошмалары ассоциацияһының матбуғат хеҙмәте
Өфөлә йүнселдәр банк көрсөгө һәм һумдың осһоҙланыуы темаларын тикшерҙе
Өфөлә йүнселдәр банк көрсөгө һәм һумдың осһоҙланыуы темаларын тикшерҙеФото: Башҡортостандың Эшҡыуарлыҡ ойошмалары ассоциацияһының матбуғат хеҙмәте
ӨФӨ, 2015 йыл, 28 август. /«Башинформ» мәғлүмәт агентлығы, Артур Басиров/.
Өфөлә йүнселдәр банк көрсөгө һәм һумдың осһоҙланыуы темаларын тикшерҙе. Осрашыу Башҡортостандың Эшҡыуарлыҡ ойошмалары ассоциацияһының 15 йыллығына арналды.
Ассоциацияның матбуғат хеҙмәте хәбәр итеүенсә, сарала бәләкәй һәм урта эшҡыуарлыҡты кредитлау баҙарындағы хәл тикшерелде, бөгөнгө шарттарҙа финанс баҙарында үҙеңде нисек тотоу тураһында кәңәштәр бирелде. Эшҡыуарҙарға бизнесты көйләүсе ҡануниәт яңылыҡтары, профилле закон проекттары өҫтөндә алып барылған эш тураһында һөйләнеләр.
Осрашыу рәсми булмаған аралашыу менән тамамланды, нетворкинг эшҡыуарлыҡты үҫтереү өсөн яңы бәйләнештәр булдырырға ярҙам итте.


text:
Башҡорт дәүләт аграр университеты студенты юниорҙар араһында пауэрлифтинг буйынса донъя беренселегендә көмөш миҙал яуланы
ӨФӨ, 2015 йыл, 4 сентябрь. /«Башинформ» мәғлүмәт агентлығы, Евгения Сюткина/.
Башҡорт дәүләт аграр университетының V курс студенты Александр Сергеев юниорҙар араһында пауэрлифтинг буйынса донъя беренселегендә көмөш миҙал яуланы. Ярыштар 1 сентябрҙән 6-на тиклем Чехияның баш ҡалаһы Прагала уҙа. Яҡташыбыҙ Украина вәкиленән генә ҡалышып икенсе урын алды.
Александр Сергеев аграр университетҡа уҡырға ингәс кенә пауэрлифтинг менән шөғөлләнә башлай һәм дүрт йыл эсендә юғары һөҙөмтәләргә өлгәшә. Спортсының тренеры — Башҡорт дәүләт аграр университетының физик тәрбиә биреү, спорт һәм туризм кафедраһының өлкән уҡытыусыһы Рузил Хәбибуллин. Тап уның етәкселегендә Александр быйыл ғинуар айында Кострома ҡалаһында үткән юниорҙар араһында Рәсәй беренселегендә еңеп сыҡты һәм донъя ярыштарында ҡатнашыу хоҡуғын алды.


text:
Республика мәктәптәрендә Дәүләт Йыйылышы депутаттары «Парламентаризм сәғәтен» үткәрәсәк
Республика парламенты депутаттары Башҡортостан мәктәптәрендә асыҡ дәрестәр үткәрәсәк. Тейешле тәҡдим менән закондар сығарыусыларға БР Дәүләт Йыйылышы Рәйесе Константин Толкачев үткән көндәрҙә пленар ултырышта мөрәжәғәт итте.
— 27 апрелдә билдәләнгән Рәсәй парламентаризмы көнө менән бәйле һеҙҙең һайлау округтары мәктәптәрендә апрель аҙағына тиклем «Парламентаризм сәғәте» темаһына асыҡ дәрестәр үткәрергә тәҡдим итәм, — тине депутаттарға спикер. — Кешеләр парламенттың нимә эшләүен, ниндәй мәсьәләләр менән шөғөлләнеүен, республиканың һәм илдең сәйәсәт һәм дәүләт системаһында биләгән ролен белһен өсөн.


text:
Фото:
Балалар йорто тәрбиәләнеүселәре Рөстәм Хәмитовтың саҡырыуы буйынса «Салауат Юлаев»тың «алтын» матчын ҡараны
Фото:
Благовещенск ҡалаһы балалар йортоноң тәрбиәләнеүселәре Александр Клемин менән Артем Рузанкин «Салауат Юлаев»тың Гагарин Кубогындағы триумфына шаһит булды.
16 апрелдәге финал матчына уларҙы республика Президенты Рөстәм Хәмитов саҡырҙы. Уҡыусыларҙы «Өфө-Арена»ның VIP-ложаһында урынлаштырҙылар, улар «Салауат» менән Мытищиның «Атлант»ының алыштарын үрҙән күҙәтте.
— Был хәл иткес уйын, һәм беҙ бында ныҡ килергә теләгәйнек! Ғөмүмән, хоккейҙы үлеп яратабыҙ! – тине матч алдынан малайҙар яратҡан командаларының еңеүен һиҙгән кеүек.


text:
Туймазы районында фермерҙар һарыҡсылыҡ менән әүҙем шөғөлләнә
ӨФӨ, 2014 йыл, 24 сентябрь. /«Башинформ» мәғлүмәт агентлығы, Әлим Фәйезов/.
«2012-2014 йылдарға крәҫтиән (фермер) хужалыҡтары нигеҙендә ғаилә малсылыҡ фермаларын үҫтереү» федераль маҡсатлы программаһы сиктәрендә Туймазы эшҡыуары Фазыл Ғәлимов һарыҡтар өсөн ферма төҙөүгә һәм «Прекос» тигән тоҡомло һарыҡтар алыуға 5 миллион 790 мең һум күләмендә грант алды.
Крәҫтиән-фермер хужалығы 2012 йылдан алып ит һәм йөн етештереү, иген һәм ҡуҙаҡлы иген культуралары үҫтереү менән шөғөлләнә. Әлеге ваҡытта һарыҡ-тауар фермаһын төҙөү эштәре әүҙем бара. Проект аҙағына йәмғеһе 2000 баштан ашыу һарыҡ булырға тейеш.
Туймазы районында һарыҡ үрсетеү менән ете хужалыҡ шөғөлләнә. Һәр фермерҙың уртаса 100-ҙән алып 500 башҡа тиклем һарығы бар.
— Һарыҡсылыҡ районда тотороҡло үҫешә, өҫтәүенә сифатлы йөндө райондан сыҡмайынса, Түбәнге Троицк ауылында урынлашҡан, Башҡортостан текстиль комбинатына тапшырырға мөмкин, — тип хәбәр иттеләр муниципалитетта.


text:
Аристотель
Аристотель (грек. Ἀpισtotέλnς) (б. э. тиклемге 384—322 йылдар) — бөйөк боронғо грек фәйләсүфе. Ул — Платондың уҡыусыһы, Искәндәр Зөлҡәрнәйҙең уҡытыусыһы, боронғо замандың бөйөк грек ғалимы, философ, ҡол биләүселек йәмғиәтенең мәшһүр идеологы. Сығышы менән Стагир ҡалаһынан. Бөтә ғүмерен үҙ дәүере ғалимдарының фекерҙәрен йыйыу һәм төшөнөүгә арнай. Уны бөтә нәмә лә ҡыҙыҡһындыра — хайуандарҙың төҙөлөшө һәм ҡылығы, йыһан төҙөлөшө, шиғриәт, сәйәсәт, күк есемдәренең хәрәкәт законы.
Ф. Энгельс һүҙҙәре менән әйткәндә, арҙаҡлы грек философтары араһында ул — «бөтәһен дә үҙ эсенә алған иң ҙур баш». Аристотель ҡолдар менән ҡол биләүселәр араһында синфи көрәш көсәйгән һәм ҡаты һуғыштар барған заманда йәшәгән. Афинала Платон акдемияһында уҡып белем алған.
Йөкмәткеһе
Биографияһы[үҙгәртергә | вики-тексты үҙгәртергә]
Аристотель Стагир ҡалаһында Македония батшаһының һарайында хеҙмәт иткән табип ғаиләһендә тыуа. 17 йәшендә Афинаға китә, унда Платон ойошторған Академияға керә, уның дәрестәренә йөрөй башлай. Шулай 20 йыл дауамында (Платон үлгәнсе) ошо Академия диуарҙарында йәшәй, белемен үҫтерә һәм шәкерттәргә дәрестәр бирә. 343 йылда Македония батшаһы Филипп үҙенең улы Александрҙы уҡытыу һәм тәрбиәләү өсөн батшалығына Аристотелде саҡыртып ала. Александр батша булғас, Аристотель Стагирға ҡайтып китә, унан яңынан Афинаға күсә. Платон үлгәндән һуң Аристотелдең ижади эшендә яңы дәүер башлана. Ул Платон тәғлимәте менән килешә алмағанлыҡтан, уны тәнҡит утына һалып, үҙенең мөстәҡил фәлсәфәүи системаһын ижад итә башлай. Ул ваҡытҡа Аристотель материалистик йүнәлештәге фәлсәфәүи тәғлимәттәр менән дә танышырға өлгөрә. Улар менән йәнәшә ҡуйып ҡарағанда, Платон системаһы үҙенең буталсыҡ, ҡаршылыҡлы, уйҙырмалы, төҙөклөктән мәхрүм икәнлеген күрһәтә. Ләкин Аристотель материалист-философтар ҡалдырған тәғлимәттәр менән дә тулыһынса килешә алмай. Шунлыҡтан Аристотелдең фәлсәфәи системаһы үҙе лә бик үк эҙенсәлекле килеп сыҡмай, уға ла билдәле бер ҡаршылыҡтар, икеләнеүҙәр хас.
Аристотель йәшәгән осорҙа Афиналағы ҡол биләүселеккә нигеҙләнгән демократия тарҡала, ә философия өлкәһендә ике ҡапма-ҡаршы йүнәлеш араһындағы көрәш киҫкенләшә башлаған була. Аристотель был шарттарҙа урталыҡтағы (материализм менән идеализм араһындағы) позицияны һайлай.
Ғилми эшмәкәрлеге[үҙгәртергә | вики-тексты үҙгәртергә]
Ғалимдың әҫәрҙәрендә ғилем һәм белемдең бөтә өлкәләре — логика, психология, метафизика, физика, ботаника, тарих, сәйәсәт, иҡтисад, этика, эстетика мәсьәләләре яҡтыртыла. Уларҙың бөтәһендә лә ҡол биләүселәр йәмғиәтен һаҡлау һәм нығытыу идеологияһы күтәрелә, дәүләттең иҡтисад теорияһы эшләнә.
«Метафизика» һәм башҡа хеҙмәттәрендә Аристотель бөтә бар булғандың сәбәптәре һәм тәүсәбәптәре тураһындағы тәғлимәтен үҫтерә. Ул сәбәптәр түбәндәгеләр:
- Материя (грек. ΰλn, греч. ὑπokeίuevov) — «нимәнәндер шул». Объектив барлыҡтағы күп төрлө нәмәләр; материя мәңгелек, уны бар итеп тә, юҡ итеп тә булмай; ул юҡтан бар була алмай, күбәйә йә кәмей алмай; ул инерт һәм пассив. Рәүешһеҙ материя бушлыҡ булып тойола. Беренсе бар ителгән материя биш тәүэлемент (стихия) рәүешендә була: һауа, һыу, тупраҡ, ут һәм эфир (күктәге субстанция).
- Рәүеш (грек. uopφή, греч. тò tί ἧv eἶvaι) — «нимәлер шул». Асыл, стимул, маҡсат, шулай уҡ төрлө нәмәләрҙең бер төрлө материянан барлыҡҡа килеүенең сәбәбе. Төрлө нәмәләрҙең рәүешен материянан Алла (йәки хәрәкәтте башлаған аҡыл) яһаған. Аристотель нәмәнең, күренештең йәшәйешен материя һәм рәүеш берлеге тип аңлата.
- Ғәмәлдәге, йәки бар ҡылыусы сәбәп (грек. tὸ διὰ tί) — «ҡайҙандыр шул». Нәмәнең йәшәй башлау мәлен һүрәтләй. Алла бөтә нигеҙҙәрҙең нигеҙе булып тора. Бар булғандың сәбәптән бойондороҡлолоғо бар.
- Маҡсат, йәғни ахырғы сәбәп (грек. tὸ oὖ ἕveka) — «шуның өсөн». Һәр нәмәнең үҙенең хосуси маҡсаты бар. Юғарғы маҡсат булып Изге эш тора.
Аристотель атаҡлы полководец Александр Македонскийҙың остазы була. Хәрби походтарҙа йөрөгәндә лә Македонский Аристотелгә гректарға билдәһеҙ булған хайуан һәм үҫемлектәр өлгөһөн ебәреп тора.
Аристотель үҙенән һуң бик күп ғилми хеҙмәттәр ҡалдыра. Физика буйынса 8 китабы, «Хайуандар өлөштәре тураһында» 10 китабы күп быуаттар буйы фәндә абруйлы сифатта йөрөй.
Ижади мираҫы[үҙгәртергә | вики-тексты үҙгәртергә]
Аристотель ҙур ижади мираҫ ҡалдыра. Дөрөҫ, уның күп кенә хеҙмәттәре беҙҙең заманға ҡәҙәр һаҡланмаған, ә уның ижадын өйрәнеүсе белгестәрҙең һүҙҙәренә ҡарағанда, «уныҡы», йәғни Аристотелдеке, тип иҫәпләнгән ҡайһы бер хеҙмәттәр һис тә дөрөҫлөккә тура килмәй. Шуға ҡарамаҫтан Аристотелдең ижади мираҫында түбәндәге бүлектәр бәхәсһеҙ таныла һәм фәҡәт уныҡы тип һанала:
- Мантиҡ (логика) буйынса трактаттар. Уларҙың дөйөм исеме — «Органон». Уға «Категориялар» тигән трактат кергән.
- Физика буйынса трактаттар. Уларға тәбиғәткә бағышланған лекциялар, «Физика», «Барлыҡҡа килеү һәм юҡка сығыу тураһында» һ. б. трактаттар.
- Биология буйынса хеҙмәттәр. Был өлөштә «йән тураһында», хайуандар, уларҙың килеп сығыуы һ. б. темаларға яҙылған әҫәрҙәр.
- Философия буйынса трактаттар. Аристотелдең шәкерттәренең берһе (Андроник Родосский) ғалимдың хеҙмәттәрен баҫтырып сығарғанда был бүлекте «Физика» бүлегенән һуң урынлаштыра. Шунан башлап «Беренсе философия» тип аталған был бүлек яңы исем менән — «Метафизика» тип йөртөлә башлай.
- Этика буйынса хеҙмәттәр.
- Тарихи һәм социаль-сәйәси проблемалар буйынса трактаттар.
- Сәнғәт, шул иҫәптән поэзия һәм риторика буйынса хеҙмәттәр.
Аристотель үҙенең «Метафизика»һында Платон тәғлимәтен киҫкен тәнҡитләй. «Платон минем дуҫым, ләкин минең өсөн хәҡиҡәт ҡәҙерлерәк» тигән һүҙ тап шуға бәйләнгән була. Аристотель империяны әүәл сәбәп рәүешендә, ләкин шул ук ваҡытта үны дәртһеҙ (инерт), хәрәкәткә эйә булмаған рәүештә генә таный.
Материя, рәүеш, хәрәкәт тураһында тәғлимәт[үҙгәртергә | вики-тексты үҙгәртергә]
Материя, уныңса, мөмкинлек кенә. Ошо мөмкинлектән нимә килеп сыға, быныһы инде материяның үҙенән тормай. Дәртлелекте (активлыҡты) ул рәүештә генә күрә. Уныңса, «рәүеш» материяны төрлөсә итә, тимәк, рәүеш материяны мөмкинлектән ысынбарлыҡҡа әүерелдереүсе була. Аристотель мифология менән килешеп етмәһә лә, әүәл сәбәпте, һәр нәмәнең башланышын Алланан күрә. Аристотель хәрәкәтте материянан айырып ҡарай. Ул хәрәкәттең өс төрөн таный: 1) үҙгәреш (сифат үҙгәреше), 2) кәмеү (һан үҙгәреше), 3) күсеү (аралаш хәрәкәт).
Логика һәм космология[үҙгәртергә | вики-тексты үҙгәртергә]
Мантиҡ (логика) трактатында Аристотель, беренсе булараҡ, дедукция алымын, шулай ук силлогизм теорияһын башлап ебәрә. Аристотель танып белеү теорияһына диалектика индерергә ынтыла. Дөрөҫ, диалектика уның өсөн формалашып бөткән тәғлимәт түгел әле. Шулай ҙа ул танып белеүҙең ҡаршылыҡлы процесс икәнлеген күрә. Аристотель, мантиҡи (логик) яҡтан көслө белгес булараҡ, софистарҙың хәйләгә ҡоролған иҫбатлау принциптарын тәнҡитләй. Аристотель ҡайһы бер хеҙмәттәрен космологияға бағышлай. Ул үҙ заманындағы башҡа ғалимдәр менән бергә Ер шарын үҙәктә тип (геоцентризмса) аңлатырға тырыша. Биология өлкәһендә Аристотелдең йән эйәләре тураһында тәғлимәте иғтибарға лайыҡ. Ул йәндең өс төрөн атай: 1) үҫемлектәр йәне, 2) хайуандар йәне, 3) аҡылға ҡоролған йән. Материя менән йән араһындағы мөнәсәбәт ғалимдың төп принциптарына бәйле. Йән эйәһенең тәне — материя, уның йәне — рәүеш. Аристотелдең хайуандарҙың килеп сығыуы тураһындағы трактаты күп йылдар дауамында зоология фәнендә теоретик сығанаҡ ролен үтәп килә. Ғалим этика проблемаларына ла ҙур иғтибар бирә. Ул этика менән философияға «идеал» тигән төшөнсә кертә. Дөрөҫ, бөйөк ғалимдың идеалды аңлауы бик примитив була әле. Уныңса, ысын идеал ысынбарлыҡтағы ҡиммәттәрҙә түгел, бәлки күктәрҙә генә. Аристотель өсөн әхлаҡи идеал — Алла. Ул — иң камил философ йәки «үҙен фекерләүсе фекер»…
Сәнғәт һәм эстетика[үҙгәртергә | вики-тексты үҙгәртергә]
Аристотелдең ижади мираҫында сәнғәт теорияһы һәм эстетика мөһим урын алып тора. Йәш быуынды эстетик тәрбиәләү өлкәһендә ул ике мәсьәләне күҙҙә тота. Шуларҙың беренсеһе — йәштәрҙе матурлыҡты, гүзәллекте күрергә, тойорға күнектереү. Икенсеһе — уларҙы ошо сәнғәти һөнәрҙәргә өйрәтеү. Аристотель сәнғәт тураһында, ул — ысынбарлыҡҡа эйәреү (мимесис) ысулы менән ысынбарлыҡты танып белеү, тип фекер йөрөтә. Был Аристотелдең материалистик йүнәлештә формалашыу мөмкинлегенә ишаралай. Быны тағы бер миҫал менән дәлилләп була. Аристотель сәнғәттең объектив вазифаһын булғанды тасуирлау менән генә сикләмәй, уның "нисек булырға тейеш"леген күрһәтеүҙә лә күрә. Аристотель үҙенең «Поэтика» тигән трактатында сәнғәти ижад эшен, эпос жанрҙары, драма жанры һәм бигерәк тә сәнғәт әҫәрҙәрен ҡабул иткәндә уҡыусының, тыңлаусының әҫәрләнеү, хисләнеү, ләззәт алыу кеүек реакциялары (катарсис) тураһында ла яҙа. Аристотелдең был теоретик фекерҙәре хәҙерге көндә лә иғтибарға лайыҡ.
Сәйәсәт һәм дәүләт[үҙгәртергә | вики-тексты үҙгәртергә]
Аристотель үҙенең «Сәйәсәт» тигән трактатында йәмғиәт һәм дәүләт менән идара итеү хаҡындағы ҡараштарын яҙа. Аристотель, үҙ осоро вәкиле булараҡ, ҡол биләүселек ҡоролошон һәм уның ике ҡапма-ҡаршы яғын мәңге шулай булырға тейеш тип һанаған.
Аристотель Платонға ҡаршы идеаль дәүләттә дөйөм милек булырға тейеш түгеллеге тураһында яҙа.
Шунан сығып, ул дәүләт менән идара итеүҙә түбәндәге формаларҙы айырған: монархия, аристократия һәм «полития» (олигархия менән демократияның ҡушылған формаһы). Был формалар, уныңса, йәмғиәт өсөн ҡулай. Ләкин ул тиранлыҡ, саф олигархия һәм сикһеҙ демократия формаларын да айыра. Быларын иһә гректар өсөн ҡулай түгел тип һанай. Аристотель кеше проблемаһы буйынса ла яңы фекерҙәр әйтә. Ул кешене ижтимағи шарттар планында күрергә тырыша. Дөрөҫ, уның был йүнәлештәге фекерҙәре етлегеп бөтмәгән була әле.
Ғөмүмән алғанда, Аристотель фәлсәфәүи фекерләү өлкәһендә кешелек йәмғиәтенең айырым бер этабын тәшкил итә. Уның тәғлимәте, күренеүенсә, ике яҡлы булып формалаша. Һәм был үҙенсәлек унан һуңғы замандарҙа йәшәгән философтарға шулай уҡ ике төрлө йоғонто яһай. Идеалистик йүнәлештәге философтар Аристотелдең тап үҙҙәренә кәрәк булған ҡараштарын алға ҡуйып эш итергә тырыша, материалистар бөйөк ғалимдың ошо йүнәлештәге фекерҙәрен үстерә. К. Маркс, Аристотель тәғлимәтен һәр яҡтан үлсәп, уны боронғо грек философияһының иң юғары дәрәжәһе тип баһалай.[1]
Иҫкәрмәләр[үҙгәртергә | вики-тексты үҙгәртергә]
- ↑ Маркс K. и Энгельс Ф. Из ранних произведений.— M., 1956.— C. 27.
Әҙәбиәт[үҙгәртергә | вики-тексты үҙгәртергә]
- Гыйззәтов К. Т., Философия: 2 китап. 1 нче китап: Кыскача философия тарихы. Философиянең нигеҙ проблемалары: Югары уку йорты өчен дәреслек. — Казан. Мәфариф. 2002. — ISBN 5-7761-1122-6
Һылтанмалар[үҙгәртергә | вики-тексты үҙгәртергә]
- Аристотель // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
- Аристотелева философия // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
- Аристотелево колесо // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
- Аристотель — Ҙур совет энциклопедияһында мәҡәлә
- Алфавит буйынса шәхестәр
- Алфавит буйынса философтар
- Б. э. т. 384 йылда тыуғандар
- 7 март көнө вафаттар
- Б. э. т. 322 йылда вафаттар
- Грецияла тыуғандар
- Грецияла вафат булғандар
- Алфавит буйынса механиктар
- Боронғо грек философтары
- Боронғо Греция философтары
- Б. э. т. IV быуат философтары
- Алфавит буйынса астрономдар
- Б. э. т. IV быуат астрономдары
- Боронғо Греция биологтары
- Линнейға тиклемге ботаниктар
- Боронғо Греция механиктары
- «Илаһи комедия» персонаждары
- Шәхестәр:Этика
- Тел философтары
- Умартасылар
- Эстетиктар
- Натурфилософтар
- Сәйәси философтар


text:
Өфөлә һәләк булған яугир-интернационалистарҙы иҫкә алдылар
Өфөнөң Еңеү паркында «Ҡайғырыусы әсә» мемориалына сәскәләр һалыу тантанаһы үтте, сара совет ғәскәрҙәрен Афғанстандан сығарыуға 24 йыл тулыуға арналды.
Сарала хәрби хәрәкәттәр ветерандары, һәләк булған яугир-интернационалистарҙың туғандары, йәмәғәт ойошмалары вәкилдәре, йәштәр ҡатнашы.
Сәскәләр һалыу тантанаһында Башҡортостандың йәштәр сәйәсәте һәм спорт министры Андрей Иванюта, ҡала хакимиәте башлығы урынбаҫары Сынтимер Баязитов, шулай уҡ Дөйөм Рәсәй Ватанды һаҡлап һәләк булған яугирҙарҙың ғаиләләре ағзалары йәмәғәт ойошмаһының БР буйынса бүлексәһе рәйесе Ирина Машковская, БР Хәрби хәрәкәттәр ветерандары йәмәғәт ойошмаларының Координация советы рәйесе Наил Ғизәтуллин ҡатнашты.


text:
Төбәктә участка һайлау комиссияларының даими составы формалаштырыласаҡ
Өфөлә үткән түңәрәк өҫтәлдә участка һайлау комиссияларын даими нигеҙҙә биш йылға формалаштырыу мәсьәләһе тикшерелде. Осрашыуҙа БР Үҙәк һайлау комиссияһы етәкселеге һәм төбәк бүлексәләре республикала теркәлгән сәйәси партиялар вәкилдәре ҡатнашты.
— Яңы федераль закон үҙ көсөнә инде, уға ярашлы, участка һайлау комиссиялары биш йылға һайланасаҡ, — тип һөйләне «Башинформ» агентлығына БР Үҙәк һайлау коммиссияһы секретары Марина Долматова. – Шуға күрә уларҙы формалаштырыу буйнса алда беҙҙе ҙур эш көтә. Рәсәй Үҙәк һайлау комиссияһы яңы закон нормаларын үтәү срогын 30 апрелгә билдәләне. Беҙ был эште Башҡортостанда алдағы йылдың тәүге өс айында башҡарып сығырға ҡарар иттек. Беҙҙе алда участка һайлау комиссияларын ғына түгел, ә уларҙың резерв составын да формалаштырыу буйынса ҙур эш көтә. Төбәктә һайлау кампаниялары ваҡытында уртаса 3,5 мең участка һайлау комиссияһы булдырылыуын, шулай уҡ уларҙың һәр береһендә унға яҡын кешенең эшләүен иҫәпкә алғанда, был ғәйәт ҙур эш.
Шулай итеп, 35 мең кешенән торған штат һәм шундай уҡ күләмдәге резерв булдырыу талап ителә. Тейешле закон ҡабул ителгәнгә тиклем һайлау комиссиялары һайлау кампаниялары ваҡытында тауыш биреү көнө алдынан 45 көн алдан формалаштырылды. Ә уларҙың вәкәләттәре һайлау һөҙөмтәләрен баҫтырып сығарғандан һуң ун көн үткәс туҡтатылды.


text:
Республикала туриндустрия объекттары бойондороҡһоҙ экспертиза үтәсәк
Башҡортостан Республикаһының Эшҡыуарлыҡ һәм туризм буйынса дәүләт комитеты туриндустрия объекттарын (ҡунаҡханалар, тау саңғыһы трассалары һәм пляждарҙы иҫәпкә алып) классификациялаған ойошмаларҙы аккредитациялау буйынса дәүләт хеҙмәтәрен күрһәтеү буйынса административ регламент проектын әҙерләне.
Дәүләт комитетының матбуғат хеҙмәтенән хәбәр итеүҙәренсә, был документ туристик хеҙмәттәрҙең конкурентлыҡҡа һәләтен үҫтереү һәм туриндустрия объекттарының халыҡты йәлеп итеү ҡеүәһен арттырыу, ҡулланыусыларҙы кәрәкле мәғлүмәт менән тулы кимәлдә тәьмин итеү маҡсатында әҙерләнде.
Теләгән һәр кем проект менән танышып, үҙ тәҡдимдәрен индерә ала. Ағымдағы йылдың 15 майынан 14 июненә тиклем Дәүләт комитеты физик һәм юридик шәхестәрҙән бойондороҡһоҙ экспертиза һөҙөмтәләрен ҡабул итә.
Иҫегеҙгә төшөрәбеҙ, 2011 йылдың октябрендә Башҡортостан Президенты Рөстәм Хәмитов «Туристик индустрия объекттарын классификациялаған ойошмаларҙы аккредитациялау буйынса вәкәләтле Башҡортостан Республикаһы башҡарма власть органы тураһында» Указына ҡул ҡуйғайны. Был Указға ярашлы, төбәктең Эшҡыуарлыҡ һәм туризм буйынса дәүләт комитеты туриндустрия объекттарын (ҡунаҡханалар, тау саңғыһы трассалары һәм пляждарҙы иҫәпкә алып) классификациялаған ойошмаларҙы аккредитациялау буйынса вәкәләтле орган итеп тәғәйенләнде.


text:
Башҡортостандан ветеран «Суд приставтары хеҙмәте ветераны» миҙалын алды
Рәсәйҙең Дәүләт академия бәләкәй театрында үткән Бөйөк Еңеүҙең 65 йыллығына арналған кисәлә Федераль суд приставтары хеҙмәте директоры – Рәсәй Федерацияһының баш суд приставы Артур Парфенчиков Бөйөк Ватан һуғышы һәм Федераль суд приставтары хеҙмәте ветераны – Ишембайҙан Миңъямал Үтәкәеваға «Суд приставтары хеҙмәте ветераны» миҙалын тапшырҙы. Был турала «Башинформ» агентлығына Федераль суд приставтары хеҙмәтенең Башҡортостан Республикаһы буйынса Идаралығының матбуғат хеҙмәтенән хәбәр иттеләр.
18 йәшендә ул армияға алына һәм Украина, Белоруссия, Польша территорияларында һәм Германияның сигендә барған һуғыштарҙа ҡатнаша. Һуғыштан әйләнеп ҡайтҡас, Үтәкәева 23 йыл суд ҡарарын башҡарыусы булып эшләй.
Ватан һуғышы ордены һәм бик күп миҙалдар менән наградланған, ике тапҡыр ауыр яралана.
Башҡортостандан бер 86 йәшлек һуғыш ветераны ғына Еңеү Көнөн байрам итеүгә Мәскәүгә килә алған. Рәсәй Федераль суд приставы хеҙмәте директоры Артур Парфенчиков әйтеүенсә, Еңеүҙең 65 йыллығы алдынан суд приставтары хеҙмәте һуғыштан һуң суд приставтары булып эшләгән бар ветерандарын да тиерлек эҙләп тапҡан. Уларҙың барыһына ла төбәктәге баш суд приставтары менән ошондай уҡ миҙал тапшырыласаҡ. Ул ветерандарҙы етеп килгән байрам менән ихлас тәбрикләне.
Тантаналы сарала ветерандарҙы Иосиф Кобзон, Николай Расторгуев һәм «Любэ» төркөмө, Александр Маршал, Александров исемендәге йыр һәм бейеү ансамбле кеүек билдәле артистар, шулай уҡ балалар — суд приставтары менән ойошторолған «Гәлсәр йондоҙсоҡтар» конкурсы лауреаттары ҡотланы.


text:
28 ғинуар – патронат тәрбиә мәсьәләләре буйынса ҡыҙыу линия
28 ғинуарҙа Республика ғаиләгә, балаларға, йәштәргә социаль-психологик ярҙам үҙәге «Патронат тәрбиә: ҡыйынлыҡтар, проблемалар, перспектива» темаһына “ҡыҙыу линия” үткәрә.
Баланы ғаиләгә урынлаштырыуҙың был формаһының үҙенсәлектәре, аҫрауға алынған балалар һәм ата-әсәләр араһында үҙ-ара мөнәсәбәттәр, балаларҙың яңы шарттарға яраҡлашыуы һәм башҡа күп төрлө һорауҙарға педагог-психологтар Флүрә Хөсәйенова, Ғәллиә Салихова, Марина Волчек яуап бирәсәк.
Теләүселәр 15 сәғәттән 17 сәғәткә тиклем 8(347) 273-09-00 телефоны аша шылтырата ала. Һорауҙар шулай уҡ planeta-7ya@rambler.ru электрон адресына ла ҡабул ителә.
Хәтерегеҙгә төшөрәбеҙ, ҡала һәм ҡала-ара шылтыратыуҙар бушлай. Һорауҙар рус һәм башҡорт телдәрендә ҡабул ителә.


text:
Башҡортостан Президенты Өфөнөң Еңеү паркында Мәңгелек утҡа сәскәләр һалдыФото: Андрей Старостин
Башҡортостан Президенты Өфөнөң Еңеү паркында Мәңгелек утҡа сәскәләр һалды
Башҡортостан Президенты Өфөнөң Еңеү паркында Мәңгелек утҡа сәскәләр һалдыФото: Андрей Старостин
Ватанды һаҡлаусылар көнөндә Өфөнөң Еңеү паркында Мәңгелек утҡа сәскәләр һалыу тантанаһы уҙҙы. Тантаналы сарала Башҡортостан Президенты Рөстәм Хәмитов, БР Дәүләт Йыйылышы – Ҡоролтай Рәйесе Константин Толкачев, Өфө хакимиәте башлығы Ирек Ялалов ҡатнашты.
Тантанала Бөйөк Ватан һуғышы, хеҙмәт һәм Хәрби көстәр, локаль һуғыштар ветерандары, Муса Гәрәев исемендәге Өфө башланғыс осоу әҙерлеге биреүсе дөйөм белем биреү мәктәп-интернаты кадеттары, Рәсәй Эске эштәр министрлығының Өфө юридик институты курсанттары, йәштәр һәм йәмәғәт ойошмалары, республиканың хәрби-патриотик клубтары вәкилдәре ҡатнашты.


text:
Судно ремонтлау заводының Өфөнән Ағиҙелгә күсерелеүе ихтимал
Өфөләге судно ремонтлау заводын республиканың төньяҡ-көнбайышында, баш ҡаланан 200 км алыҫлыҡта, Ағиҙел һәм Кама йылғалары ҡушылған ерҙә урынлашҡан Ағиҙел ҡалаһына күсереүҙәре ихтимал. Бындай үҙгәртеп ҡороуҙарҙы йөк суднолары өсөн Ағиҙелдә йылға порты төҙөү буйынса инвестиция проектын тормошҡа ашырыу сиктәрендә үткәреү ҡаралған. Был турала Башҡортостан Президенты Рөстәм Хәмитов рәйеслегендә үткән эске һыу транспортын үҫтереү буйынса кәңәшмәлә һүҙ алып барылды. Республикалағы был тармаҡ әле бөлгөнлөк хәлендә. Атап әйткәндә, совет заманы менән сағыштырғанда һыу буйлап йөк ташыу күләмдәре 10 тапҡырға тиерлек кәмегән.
БР Хөкүмәте Премьер-министры урынбаҫары Сергей Афонин әйтеүенсә, һыу транспорты үҫешенә Ағиҙелдә йөк ташыу суднолары өсөн йылға порты төҙөү булышлыҡ итә ала.
— Порттың географик яҡтан отошло урынлашыуы Европа һәм яҡын көнсығыш дәүләттәренә сығыу менән бергә Рәсәй территорияһы буйынса ауыр йөклө ҙур булмаған, шулай уҡ ҙур күләмле йөктәрҙе транспортлауға сығымдарҙы кәметергә мөмкинлек бирәсәк, — тип билдәләне вице-премьер. — Әлеге ваҡытта судно ремонтлау заводын Әхмәтов урамынан һәм Кузнецов Затонынан (Өфө ҡалаһы – авт.иҫкәрмәһе) Ағиҙел ҡалаһына күсереү мөмкинлеге тикшерелә, был судноларҙың төп эш урыны булған Кама йылғаһынан судно ремонтлау заводына тиклемге 200 километр самаһы араны ҡыҫҡартып, сығымдарҙы, шул иҫәптән яғыулыҡ-майлау материалдарына сығымдарҙы ярайһы ныҡ кәметергә, шулай уҡ заводҡа сит судноларҙы ремонтлау иҫәбенә табыш күләмен арттырырға мөмкинлек бирәсәк, сөнки Ағиҙел ҡалаһы янында урынлашҡан Камбарка, Чайковский, Яр Саллы порттарында бындай хеҙмәттәр күрһәтелмәй.
Сергей Афонин һүҙҙәренсә, Өфөләге бушаған участкаларҙа киләсәктә 300 мең квадрат метрға яҡын торлаҡ төҙөргә мөмкин.


text:
Башҡорт һылыуҡайы «Мисс Азия Санкт-Петербург-2016» конкурсында ҡатнаша
ӨФӨ, 2016 йыл, 19 сентябрь. /«Башинформ» мәғлүмәт агентлығы, Ләйлә Аралбаева/.
Башҡорт һылыуҡайы Илнара Үтәшева «Мисс Азия Санкт-Петербург-2016» халыҡ-ара матурлыҡ һәм талант конкурсында ҡатнаша. Кисә ул кастинг үтте һәм социаль селтәрҙәрҙә ошо хаҡта хәбәр итте.
Йылайыр районында тыуып үҫкән ҡыҙ Санкт-Петербург дәүләт аграр университетында белем ала, «DartleDance» бейеү студияһын етәкләй. 2015 йылда «Һылыуҡай» республика матурлыҡ бәйгеһендә Гран-приға лайыҡ булды. Илнара төрлө сараларҙы ойоштороуҙа ҡатнаша, быйыл «Студентлыҡҡа бағышлау» кисәһен ойоштороусыларҙың береһе булып сығыш яһаны.
«Мисс Азия Санкт-Петербург» конкурсын ойоштороусылар хәбәр итеүенсә, быйыл ҡатнашыусыларҙы ҡыҙыҡлы номерҙар, модель бизнесы һәм шоу-бизнес йондоҙҙары менән осрашыуҙар, шулай уҡ билдәле дизайнерҙарҙан иҫ киткес матур күлдәктәр көтә.


text:
Өфөлә ҡырғыҙ мәҙәниәте күргәҙмәһе асылды
Башҡортостан баш ҡалаһында ҡырғыҙ мәҙәниәте күргәҙмәһе асылды. Уны ойоштороусылар булып БР Халыҡтар дуҫлығы йорто менән берлектә «Ала-Тоо» ҡырғыҙ мәҙәниәте үҙәге төбәк йәмәғәт ойошмаһы сығыш яһай. Экспозицияла ҡырғыҙ сувенир продукцияһы, Ҡырғыҙстан Республикаһының текстиль сәнәғәте менән етештерелгән кейемдәр, шулай уҡ милли костюмдар, республиканың тарихи һәм архитектура ҡомартҡылары хаҡында фотоматериалдар тәҡдим ителә.
Күргәҙмәне асыу тантанаһында Ҡырғыҙстандың бай тәбиғәте, үҫемлектәр һәм хайуандар донъяһы, шулай уҡ иҡтисады сағылдырылған видеофильм күрһәтелде. Ҡунаҡтар төрлө милли ризыҡтарҙан да ауыҙ итте.
Күргәҙмә Өфө ҡалаһы, Аксаков урамы, 73 адресы буйынса көн һайын 12 декабргә тиклем эшләйәсәк.


text:
Баш ҡалала «Хоҡуҡ. Эшҡыуарлыҡ. Дәүләт» Дөйөм Рәсәй форумы үтә
ӨФӨ, 2016 йыл, 29 ғинуар. /«Башинформ» мәғлүмәт агентлығы, Ксения Калинина/.
29 ғинуарҙа Өфөлә «Хоҡуҡ. Эшҡыуарлыҡ. Дәүләт» Дөйөм Рәсәй форумы илдә третей судын үҫтереү мәсьәләләренә арналған ғәмәли конференция менән асылды. Был хаҡта «Башинформ» агентлығына форумдың матбуғат хеҙмәтендә хәбәр иттеләр.
Столыпин клубы ултырышы сараның төп ваҡиғаларының береһе буласаҡ, унда билдәле политологтар һәм иҡтисадсылар ҡатнаша. Иғтибар үҙәгендә — «Иҡтисади үҫеш. Төбәк аспекты» темаһы. Форумдың программаһында Рәсәй Президенты ҡарамағындағы Эшҡыуарҙарҙың хоҡуҡтарын яҡлау буйынса вәкил Борис Титовтың эшҡыуарлыҡ берләшмәһе менән осрашыуы ҡаралған.
Сарала 500-ҙән ашыу кеше ҡатнаша. Улар араһында эксперт һәм эшҡыуарлыҡ берләшмәһе — Рәсәй Эшҡыуарҙар һәм сәнәғәтселәр союзы, Сауҙа-сәнәғәт палатаһы, «Рәсәй терәге» һәм «Эшлекле Рәсәй», ил Хөкүмәте һәм башҡа ведомство вәкилдәре, Халыҡ фронтының төбәк штабы рәйестәштәре, шулай уҡ политологтар, киң мәғлүмәт саралары бар.


text:
дүшәмбе, 23 гыйнвар 2017, Казан вакыты 18:02
Өфөнөң Дим биҫтәһендәге дауахана тимер юлдан башҡала финанслауына күсерелә. Май баштарында халыҡ араһында Тимер юлсылар дауаханаһы въетнамдарға ятаҡхана итеп бирелә тигән хәбәр таралғайны. Тимер юл үҙ ҡарамағындағы дауахананы финанслауҙан баш тартҡан, бала табыу йортона килгән буласаҡ әсәләрҙе ҡабул итмәгәндәр, биналарҙы вьетнамдарға һатырға уйлаған. Өфө мэры Павел Качкаев әйтеүенсә, хәҙер хәл яйға һалына. Өфө менән Һамар тимер юлы вәкилдәре һөйләшеп килешкән, ҡала дауахана өсөн сығымдарҙы үҙ ҡаҙнаһынан бүлә, быйылға, ә артабан күҙ күрер тине Павел Качкаев


text:
Башҡортостанда туризмды үҫтереү буйынса программаға 82 миллион һум тотоноласаҡ
ӨФӨ, 2015 йыл, 31 март. /«Башинформ» мәғлүмәт агентлығы, Артур Басиров/.
Яҡынса мәғлүмәттәр буйынса, ағымдағы йылда республикала туризмды үҫтереү буйынса дәүләт программаһын ғәмәлгә ашырыуға 82 миллион һум тотоноласаҡ. Был хаҡта 31 мартта Өфөлә үткән матбуғат конференцияһында Башҡортостандың Эшҡыуарлыҡ һәм туризм буйынса дәүләт комитеты рәйесе Вячеслав Ғиләжетдинов хәбәр итте.
— Быйылғы программа бер нисә тапҡыр ҡыҫҡартылды. Был бюджет аҡсаларын оптималләштереүгә бәйле булды. Атап үтелгән сумманың 57,5 миллион һумы — социаль туризм, 1-2 миллионы туристик объекттарҙың инфраструктураһы (юлдар, электр) үҫеше өсөн бүленәсәк, шулай уҡ алдараҡ тотонолған сығымдар буйынса субсидиялау булыуы ла ихтимал, — тип һөйләне Вячеслав Ғиләжетдинов.
Ведомствола аңлатыуҙарынса, хәҙер кәрәкле документтар рәсмиләштерелә һәм май айынан программаны тормошҡа ашырыу башлана.


text:
Башҡортостан удмурттарының төп ойошмаһы рәйесе итеп ҡайтанан Ренат Ғәләмшин һайланды
Тәтешле районының Яңы Тәтешле ауылында Башҡортостан удмурттарының IV конференцияһы эшен тамамланы. Башҡортостан удмурттарының республика милли-мәҙәни үҙәге рәйесе итеп ҡайтанан Ренат Ғәләмшин һайланды. Шулай уҡ 29 делегаттан торған үҙәк Советы һәм 3 кешенән торған Ревизия комиссияһы һайланды. Был хаҡта «Башинформ» агентлығына «Яңы Тәтешле» удмурт тарихи-мәҙәни үҙәге методисы Ксения Милиятова хәбәр итте.
— Конференция бик йөкмәткеле булды, — тип һыҙыҡ өҫтөнә алды Ксения Милиятова. – Унда ҡатнашыусылар милли мәҙәниәтте һәм удмурттар тарихын һаҡлап ҡалыу һәм тергеҙеү мөһимлеген күрһәтте. Бөгөн тәҡдим ителгән башланғыстар яҡын арала тормошҡа ашырылыр, тип ышанам.
Конференция сиктәрендә унда ҡатнашыусылар «Яңы Тәтешле» тарихи-мәҙәни үҙәгендә булды. Форумды үҙешмәкәр художестволы коллективтар тарафынан әҙерләнгән концерт номерҙары тамамланы.


text:
Михаил Бабич Башҡортостан кешеләренә дәүләт наградаларын тапшырҙы
Рәсәй Федерацияһы Президентының Волга буйы федераль округындағы Тулы хоҡуҡлы вәкиле Михаил Бабич дәүләт башлығы ҡушыуы буйынса Волга буйы федераль округы халҡына дәүләт наградаларын һәм маҡтаулы исемдәрҙе тапшырҙы. Наградланыусылар араһында Башҡортостан кешеләре лә булды.
Тантаналы сараға Волга буйы төбәктәренән иң яҡшы төрлө һөнәр вәкилдәре – уҡытыусылар, табиптар, предприятие һәм ойошма етәкселәре, суд берләшмәһе вәкилдәре, мәҙәниәт эшмәкәрҙәре килде.
— Дәүләт наградалары – ул үткән йылдарҙа башҡарған, һеҙҙең эшегеҙҙе Рәсәй Президенты баһалауы һәм, һеҙҙең хеҙмәтегеҙҙең беленмәй ҡалмағанлыҡ, таныҡлығы. Алған дәүләт наградалары – Ватан мәнфәғәтенә хеҙмәт итеүсе һәм эшләүсе һәр кемдең тормошонда мөһим билдә, — тип билдәләне Михаил Бабич.
РФ Президентының тулы хоҡуҡлы вәкиленән беренсе булып Башҡортостандан, ун бала тәрбиәләүсе, Радик һәм Зилә Ишморатовтар ғаилә йолаларын нығытыу өсөн «Ата-әсәлек даны» ордены менән бүләкләнде.
— Бөгөн дәүләт алып барған саралар комплексы күп балалы ғаиләләр барлыҡҡа килтереүгә дәртләндерә. Был ғаиләлә үҙҙәренең һигеҙ һәм ҡарауға алынған ике бала бар, уларҙың берәүһе Ырымбурҙа Президент кадеттар училищеһында белем ала, икенсеһе уҡырға инергә әҙерләнә, — тине Михаил Бабич.
«Рәсәй Федерацияһының атҡаҙанған геологы» исеме «Башҡортостан экологияһы» асыҡ акционерҙар йәмғиәтенең Сибай филиалы баш геологы Николай Татаркоға бирелде.
Тантана аҙағында бөтә наградланыусылар ҙа Михаил Бабич менән рәсми булмаған шарттарҙа әңгәмәләште.


text:
Республикала ҡаҙ өмәләре үткәрелә Фото: Владимир Карабанов
Республикала ҡаҙ өмәләре үткәрелә
Республикала ҡаҙ өмәләре үткәрелә Фото: Владимир Карабанов
Башҡортостан райондарында хәҙер халыҡ байрамы – «Ҡаҙ өмәһе» үткәрелә.
Йола буйынса уны ҡар яуғас, көндәр һалҡынайғас үткәрәләр. Ҡаҙ өмәләре бөтә ауыл халҡы ҡаҙҙарын һуйып бөткәнсе уҙғарыла, тип аңлаттылар БР Ауыл хужалығы министрлығының матбуғат хеҙмәтендә.
Әлеге ваҡытта Башҡортостанда ҡаҙ үрсетеү менән шәхси ярҙамсы хужалыҡтар ғына түгел, ә крәҫтиән (фермер) хужалыҡтары һәм ауыл хужалығы ойошмалары ла шөғөлләнә.
БР Ауыл хужалығы министрлығының матбуғат хеҙмәтендә билдәләүҙәренсә, республикала ҡаҙ үрсетеүҙә махсуслашҡан эре хужалыҡтар аҙ түгел. Улар араһында – Федоровка районының «Башҡорт ҡаҙы» яуаплылығы сикләнгән йәмғиәте, унда 40 мең ҡаҙ аҫрайҙар.
Бынан тыш, «Благовар» тоҡомло ҡошсолоҡ заводы дәүләт унитар предприятиеһында 30 мең ҡаҙ үҫтерелә, Туймазы районының «Агроҡаҙ» крәҫтиән (фермер) хужалығында – 25 мең баш. Өфө районының «Урал агроҡаҙы»нда һәм Дүртөйлө районының «Әсән» яуаплылығы сикләнгән йәмғиәтендә 15-әр мең ҡаҙ аҫрайҙар.
Бөгөн ауыл хужалығы предприятиеларында дөйөм алғанда 200 мең баштан ашыу ҡаҙ иҫәпләнә.
БР Ауыл хужалығы министрлығының малсылыҡты интенсификациялау һәм бәләкәй хужалыҡтарҙы үҫтереү бүлеге мәғлүмәттәренә ярашлы, 2013 йылдың туғыҙ айында республика ауыл хужалығы предприятиелары тарафынан барлығы 150 мең баш ҡаҙ һатылған һәм 600 тонна ҡаҙ ите етештерелгән.


text:
Башҡортостан аграрийҙары «Алтын көҙ» күргәҙмәһендә ҡатнаша
Башҡортостан Хөкүмәте Премьер-министры урынбаҫары – ауыл хужалығы министры Эрнст Исаев етәкселегендәге республика аграрийҙары делегацияһы «Алтын көҙ» 13-сө Рәсәй агросәнәғәт күргәҙмәһендә ҡатнашыу өсөн Мәскәүгә барып етте.
Делегация составында республиканың ауыл хужалығы министры урынбаҫарҙары, муниципаль райондарҙың хакимиәт башлыҡтары, ауыл хужалығы идаралыҡтары начальниктары, эре агросәнәғәт предприятиелары етәкселәре бар.
БР Ауыл хужалығы министрлығының матбуғат хеҙмәте хәбәр итеүенсә, Башҡортостан аграрийҙары делегацияһы бөгөн Дәүләт Кремль һарайында үтәсәк Ауыл хужалығы һәм эшкәртеү сәнәғәте хеҙмәткәрҙәре көнөнә арналған тантаналы йыйылышта ла ҡатнашасаҡ.


text:
БЮТ журналистары Силәбе өлкәһе башҡорттары ҡоролтайы эшмәкәрлеге хаҡында репортаждар төшөрә
5 апрелдә Башҡортостан юлдаш телевидениеһының ижади төркөмө Силәбегә юлланды. Көньяҡ Урал баш ҡалаһында журналистар өлкәнең «Башҡорт ҡоролтайы» йәмәғәт ойошмаһы эшмәкәрлеге һәм урындағы башҡорттар тормошо хаҡында репортаждар төшөрөргә ниәтләй.
Ижади төркөм составында – яңылыҡтар хеҙмәте хәбәрсеһе Лилиә Тунасова, оператор Артур Ханов, техник Булат Закирйәнов һәм водитель Илнур Ғилманов.
Лилиә Тунасова һүҙҙәренсә, улар бында бер маҡсат менән килгән – Силәбе өлкәһе башҡорттарының туған телен, йолаларын һәм мәҙәниәтен һаҡлап ҡалыуы тураһында һөйләү һәм күрһәтеү. Төбәктә 200 меңдән ашыу башҡорт йәшәй.
«Башҡорт ҡоролтайы» йәмәғәт ойошмаһы эшмәкәрлеге тураһында репортаж БЮТ эфирына 8 апрелдә 12.30 сәғәттә башҡорт телендә «Аҙна яңылыҡтары» тапшырыуында сығасаҡ. Бынан тыш, сюжет рус телендәге «Яңылыҡтар»ҙа ла күрһәтеләсәк. Материалдар менән шулай уҡ телекомпанияның www.tv-rb.ru сайтында танышырға буласаҡ.
БЮТ тележурналистарының күрше өлкәгә сираттағы визиты май һәм июнь айҙарында планлаштырыла.


text:
Башҡортостан парламентының егерме өсөнсө ултырышы башланды
Өфөлә Башҡортостан Республикаһының дүртенсе саҡырылыш Дәүләт Йыйылышы-Ҡоролтайҙың егерме өсөнсө ултырышы асылды. Уның эшендә Башҡортостан Республикаһы Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Раил Сарбаев ҡатнаша.
Залда шулай уҡ Федерация Советы ағзалары һәм Дәүләт Думаһы депутаттары, БР Хөкүмәте ағзалары, федераль ведомстволарҙың территориаль органдары, республика башҡарма власть органдары етәкселәре, Президент Хакимиәте, Дәүләт Йыйылышы Секретариаты һәм республика Хөкүмәте Аппаратының яуаплы хеҙмәткәрҙәре, Башҡортостан Республикаһының суд, хоҡуҡ һаҡлау органдары етәкселәре, киң мәғлүмәт саралары вәкилдәре ултыра.
Көн тәртибендә иллегә яҡын мәсьәлә. Депутаттар Башҡортостан Хөкүмәтенең былтыр башҡарған эштәре тураһында отчетын тыңлаясаҡ.
Өсөнсө һуңғы уҡыуҙа депутаттар «БР дәүләт граждандар хеҙмәткәрҙәренең ҡайтанан профессиональ әҙерлеге, квалификацияһын күтәреү һәм стажировка үтеүе тураһында», «БР биләмәһендә пассажирҙарҙы автомобиль транспорты менән хеҙмәтләндереүҙе ойоштороу тураһында», «Административ хоҡуҡ тәртибен боҙоуҙар тураһында», «БР-ҙа ер мөнәсәбәттәрен көйләү тураһында», «Урындағы үҙидара органдарына баланы ғаиләгә тәрбиәгә тапшырғанда бер тапҡыр түләнә торған пособиелар тәғәйенләү һәм түләү буйынса дәүләт вәкәләттәре биреү тураһында» закон проекттарына төҙәтмәләрҙе ҡараясаҡ. Ун алты закон проекты – икенсе һәм тағы һигеҙе беренсе уҡыуҙа ҡарауға әҙер.
Депутаттар ҡануниәт инициативаһы тәртибендә Дәүләт Думаһына Һыу кодексының һигеҙенсе статьяһына үҙгәрештәр индереү тураһында тәҡдим менән мөрәжәғәт итергә йыйына. Бында һүҙ күлдәрҙе Рәсәй субъекттары милкенә тапшырыу тураһында бара.
Бөгөн ҡануниәтселәр шулай уҡ айырым суд участкаларының мировой судьялары вазифаһына дәғүә итеүсе ете кандидатты һайлаясаҡ.


text:
Виктор Кульбицкий вазифаһынан бушатылды
Экологик, технологик һәм атом күҙәтеүе буйынса федераль хеҙмәттең Урал буйы идаралығы (Башҡортостан Республикаһы буйынса Ростехнадзор) етәксеһе Виктор Кульбицкий вазифаһынан бушатылды.
«Һуңғы йылдарҙа идаралыҡтағы хәл тотороҡһоҙ һәм ығы-зығылы булды, — тип аңлатты быны БР буйынса Ростехнадзорҙың йәмәғәт советы рәйесе Ринат Байымов. – Минеңсә, БР буйынса Ростехнадзор етәксеһе вазифаһына кандидатура Башҡортостан Президенты менән яраштырылырға тейеш. Уның Башҡортостанда тыуып үҫкән, үҙ эшен яҡшы белгән, республиканы яратҡан һәм төбәк башлығына тоғро кеше булыуы зарур».
Хәтерегеҙгә төшөрәйек, Башҡортостан Республикаһы буйынса Ростехнадзор оҙаҡ ваҡыт фажиғәле эҙемтәләргә килтереү ихтималлығы булған етешһеҙлектәргә һылтанып, IKEA сауҙа комплексын асыуға рөхсәт бирмәне. Атап әйткәндә, сауҙа үҙәге менән көс подстанцияһы араһында һалынған кабелдәрҙең проектҡа тап килмәүе сәбәпле энергетика ҡоролмаларын эшкә ҡушып булмау хаҡында һүҙ барҙы.
Башҡортостан Президенты Рөстәм Хәмитовтың эшкә ҡатнашыуы талап ителде. Быйыл ноябрь башында ул проблеманы тикшереү өсөн объектҡа килде. Виктор Кульбицкий Швеция компанияһы вәкилдәре һәм Өфө властары менән кәңәшләшкәндән һуң IKEA декабрь уртаһында асыласаҡ, тип вәғәҙә итте. Әммә хәл үҙгәрешһеҙ ҡалды.


text:
Өфөлә ҡатын балаһы менән бишенсе ҡаттан һикергән
Янғындан ҡасып, ҡатын балаһы менән бишенсе ҡаттағы балкондан ташланған. Өфөлә, Блюхер урамындағы йортта кухняла ут сыҡҡан һәм тиҙ арала бүлмәне ялмап алған. Бишенсе ҡаттағы фатирҙың хужабикәһе, ғауғаға бирелеп, ярҙамды көтөп тормайынса, ете йәшлек улы менән балкондан һикергән. Малай, бәхеткә күрә, ҡазаланмаған, ә бына әсәһенең аяҡ-ҡулдары һынған. Ҡатынды тиҙ ярҙам машинаһы менән дауаханаға оҙатҡандар. Янғын һүндереүселәр хәүефле зонанан ун кешене эвакуациялаған. Тәфтишселәр әле янғын сәбәбен асыҡлай, тип хәбәр иттеләр Башҡортостан буйынса Эске эштәр министрлығынан.